LivePerson umum pengambilan Ian Kinsella untuk mangkinkan pertumbuhan berterusan di APAC

Kinsella sertai pasukan eksekutif syarikat AI Perbualan terkemuka

NEW YORK, 25 Jun 2021 /PRNewswire/ — LivePerson, Inc. (Nasdaq: LPSN), peneraju global bagi AI perbualan, hari ini mengumumkan mengenai pengambilan Ian Kinsella sebagai Naib Presiden Kanan, APAC untuk memimpin dan mempercepatkan pertumbuhan syarikat di rantau Asia Pasifik.

Kinsella akan mengawasi organisasi jualan dan kejayaan pelanggan LivePerson di APAC, memperluas strategi bawa-ke-pasaran syarikat di rantau berkenaan serta pasukan pakar jualan dan kejayaan pelanggan mereka. LivePerson bekerjasama dengan banyak jenama terkemuka rantau berkenaan — termasuk operator mudah alih, syarikat insurans, institusi perbankan dan perkhidmatan kewangan, penjual runcit bertaraf dunia dan banyak lagi — untuk menyediakan pengalaman pemasaran, penjualan dan penjagaan berkuasa AI kepada pelanggan mereka.

“Dengan berbilion-bilion pengguna mudah alih, rantau Asia-Pasifik menawarkan peluang yang luar biasa kepada LivePerson. Membawa Ian menyertai syarikat dapat memangkinkan operasi APAC kami untuk bekerjasama dengan lebih banyak jenama terkenal di rantau tersebut bagi merealisasikan visi global kami untuk transformasi AI perbualan perdagangan dan penjagaan. Saya berasa gembira mengalu-alukan beliau ke dalam pasukan eksekutif kami,” kata Rob LoCascio, pengasas dan Ketua Pegawai Eksekutif LivePerson.

Kinsella mempunyai pengalaman luas dalam kepimpinan, pengalaman pelanggan dan perdagangan. Sebelum menyertai LivePerson, beliau memimpin perniagaan Pengalaman Digital Adobe di seluruh APAC, dengan menggalas tanggungjawab terhadap penyelesaian perdagangan dan pengurusan perjalanan pelanggan. Kinsella menyertai Adobe melalui pemerolehan platform e-dagang Magento, yang mana beliau memimpin perniagaan APAC. Sebelum ini, beliau berkhidmat sebagai Naib Presiden di SAP, memimpin perniagaan Pengalaman Pelanggan & Perdagangan di APAC dan mengurus portfolio penyelesaian penjualan, perkhidmatan, pengurusan dan e-dagang.

Kinsella turut menghabiskan masa selama lebih daripada sedekad sebagai usahawan, menubuhkan syarikat-syarikat pemula di Singapura, Malaysia dan Hong Kong. Beliau telah tinggal di rantau berkenaan selama lebih 20 tahun dan kini menetap di Sydney, Australia.

“Saya teruja untuk menyertai LivePerson pada waktu yang kritikal ini. Kini, memandangkan pengguna APAC menggunakan peranti mudah alih sebagai alat utama mereka untuk berhubung dengan jenama-jenama, kami melihat peluang yang sangat besar untuk membantu lebih banyak jenama terkemuka di rantau ini menawarkan dan meluaskan perbualan berkuasa AI di saluran pilihan mereka, bermula daripada WeChat hinggalah LINE, WhatsApp dan pemesejan dalam-aplikasi,” kata Kinsella.

Lapan puluh lima peratus pengguna di seluruh dunia melaporkan mereka ingin bermesej dengan jenama-jenama dan AI perbualan dapat membantu jenama-jenama memenuhi permintaan hangat ini yang memperlihatkan peralihan struktur kekal dari segi cara dunia menjalankan perniagaan. Beratus-ratus jenama terkenal di dunia membina, mengendalikan dan mengoptimumkan pengalaman perbualan berkuasa AI di Conversational Cloud LivePerson. Jenama-jenama yang menggunakan platform tersebut dapat melihat hasilnya termasuk peningkatan sehingga 20% purata nilai pesanan dan skor kepuasan pelanggan, sehingga 10 kali ganda penukaran jualan dalam talian berbanding laman sesawang tradisional dan 50% kos buruh yang lebih rendah dan penurunan ejen.

Untuk mengetahui lebih lanjut mengenai impak AI Perbualan ke atas rantau Asia Pasifik, sertai Ian Kinsella dalam acara maya LivePerson akan datang: http://lvper.sn/ConversationalAI

Latar Belakang LivePerson, Inc. LivePerson menjadikan kehidupan lebih mudah untuk orang ramai dan jenama-jenama di mana-mana sahaja melalui AI perbualan yang dipercayai. Seramai 18,000 pelanggan kami termasuk jenama-jenama terkenal seperti HSBC, ANZ Bank, Bupa, SpecSavers dan KDDI menggunakan penyelesaian perbualan kami untuk mengatur manusia dan AI secara meluas dan mencipta hubungan mesra yang amat peribadi — hubungan perbualan — dengan berjuta-juta pengguna mereka. LivePerson dinamakan dalam senarai Syarikat-syarikat Paling Inovatif di Dunia Fast Company atas kepimpinannya dalam kecerdasan buatan. Untuk maklumat lanjut mengenai LivePerson (NASDAQ: LPSN), sila kunjungi www.liveperson.com.

Ian Kinsella is the Senior VP, APAC for LivePerson and heads up the APAC sales and customer success organization. Prior to joining LivePerson, Ian was an executive at Adobe where he led the Digital Experience business across APAC. Previously, he served as Vice President at SAP, leading the Customer Experience & Commerce business in APAC and managing a portfolio of sales, service, marketing, and e-commerce solutions.


Sarung Pelindung Siri Samsung Galaxy S11 Tertiris! Rekaan Kamera Tu…

Ura-ura di laman sesawang mengenai reka bentuk siri Samsung Galaxy S11 tidak pernah berhenti, sebelum ini diketahui ia bakal menggunakan sensor 108MP pada lensa kamera, serta sokongan 5x optikal zum.

Terkini, gambar acah siri Galaxy S11 telah tersebar di laman sesawang termasuk juga sarung pelindung untuk siri baharu  ini.

Melalui perkongsian kali ini, jelas kelihatan siri Galaxy S11 akan menggunakan rekaan kamera yang banyak dan tidak teratur. Apakah fungsi yang bakal dibekalkan pada lensa yang banyak-banyak ini? Kita nantikan info lebih lanjut.

[ Reviu Eksklusif ]  Samsung Galaxy S10+ : Peranti Serba Moden Dengan  Spesifikasi Sempurna Yang Tiada Tolok Banding


Yellow Messenger menawarkan Pembantu Maya WhatsApp Dikuasakan AI Percuma untuk Memperkasakan Perniagaan

–  Apabila berlakunya pandemik tersebut, kempen ‘Get AI Ready’ menggerakkan syarikat dari setiap skala dengan Pembantu Maya di akaun WhatsApp Business secara percuma

–  Gartner menyatakan bahawa menjelang tahun 2025, organisasi perkhidmatan pelanggan yang memasukkan AI dalam platform interaksi pelbagai saluran mereka akan meningkatkan kecekapan operasi sebanyak 25%

–  Jenama-jenama yang bersedia untuk musim perayaan akan berpeluang menggunakan AI Perbualan dan mengoptimumkan saluran D2C mereka dengan chatbot Yellow Messenger dalam lebih 120 bahasa

BENGALURU, India dan WILMINGTON, Del, 12 November 2020 /PRNewswire/ — Dalam usaha untuk membantu perniagaan mengatasi cabaran yang dihadapi akibat COVID, Yellow Messenger, platform AI Perbualan yang paling cepat berkembang di dunia, telah melancarkan kempen ‘Get AI Ready’ untuk memperkasakan organisasi di peringkat global dengan pembantu maya WhatsApp tanpa melibatkan sebarang kos. Tujuannya adalah untuk membolehkan perniagaan menggunakan chatbot pintar untuk penglibatan pelanggan berkualiti tinggi pada musim perayaan untuk meningkatkan jualan dan memacu pertumbuhan.

Sama ada untuk menghantar pemberitahuan atau terlibat dalam perbualan, WhatsApp telah menjadi alat perbualan di mana-mana, yang diterima oleh pelanggan dan pelbagai jenama. Cabarannya adalah untuk memanfaatkan semua bentuk aktiviti pembeli baharu dengan cara berkesan yang telah diubah oleh pandemik tersebut. Kempen Yellow Messenger berusaha menghubungkan perniagaan dengan berjuta-juta pelanggan melalui chatbot WhatsApp pada akaun WhatsApp Business.

Bercakap tentang inisiatif kesinambungan perniagaan, Raghu Ravinutala, Ketua Pegawai Eksekutif dan Pengasas Bersama, Yellow Messenger berkata, “Pandemik ini telah menjejaskan ekonomi di seluruh dunia dan ini Ialah hak prerogatif kita sebagai inovator teknologi untuk mencari kaedah bagi menggunakan penyelesaian berasaskan AI untuk mencapai pertumbuhan dan pemulihan positif. Tidak kira seberapa besar atau kecil perniagaan, kami ingin menjadikan AI Perbualan dapat diakses oleh semua orang dengan menggalakkan penerimaan dan penggunaan yang lebih meluas. Dengan pembantu maya WhatsApp Business kami, setiap perniagaan akan mempunyai peluang untuk memperkukuhkan penglibatan perniagaan. AI Perbualan mempunyai kekuatan untuk mentakrifkan semula perbualan jenama dengan memberikan pengalaman yang diperibadikan dan mendalam untuk mencapai kepuasan dan kesetiaan pekerja dan pelanggan.”

Yellow Messenger menyediakan akses ke pelbagai perkhidmatan termasuk 25 Soalan Lazim chatbot di WhatsApp dalam lebih daripada 120 bahasa, akaun WhatsApp Business, log masuk ejen langsung tanpa had selama 3 bulan, pemberitahuan bernilai USD100 secara percuma, perbualan tanpa had, analisis, penjanaan laporan dan akses pentadbir ke papan pemuka.

Lebih 150 syarikat di seluruh dunia memanfaatkan pembantu maya Yellow Messenger di WhatsApp termasuk organisasi seperti Pepsi, Xiaomi, ITC, Taj Hotels, Landmark Group, Tata AIG, Max Bupa, Bajaj, Sayurbox dan Zenyum.

Menjadi aktif dalam saluran penglibatan baharu untuk pengguna akan memainkan peranan penting dalam merebut bahagian pasaran dalam jualan perayaan. Jenama-jenama perlu memperkukuhkan saluran komunikasi D2C mereka dengan pengguna untuk mendapatkan tempat dalam senarai pantau percutian mereka.

Yellow Messenger menyediakan syarikat dengan platform AI untuk membina pengalaman perbualan yang hebat untuk para pelanggan dan pekerja. Teknologi proprietari memungkinkan penyatuan antara robot, aplikasi dan manusia; membolehkan penyelesaian automasi tersedia untuk syarikat dengan chatbot dalam lebih daripada 120 bahasa. Syarikat ini telah membuat penampilan di AS, Eropah, Brazil, UAE, Indonesia, Malaysia dan India. Sila layari www.yellowmessenger.com

Keywords: Computer Software Computer/Electronics Mobile Entertainment Multimedia/Online/Internet Telecommunications New products/services


Kenali MIUI 9 – Antaramuka Yang Lebih Bijak Dari Xiaomi

Peranti yang baik bukan sahaja hadir dengan perkakasan yang berkualiti, tetapi ia juga turut dibantu dengan perisian yang cekap. Oleh itu, sistem operasi banyak memainkan peranan dalam pengendalian serta prestasi sesuatu telefon pintar. Terbaru, Xiaomi baru sahaja mengumumkan kehadiran MIUI 9 yang kini lebih bijak, efisyen dan lebih pantas.

Menurut Hong Feng, pengasas Xiaomi, seramai lebih 280 juta pengguna dari 128 negara di seluruh dunia telah menggunakan MIUI sejak ia diwujudkan. Dari pengalaman beliau sendiri, antaramuka MIUI 9 menjanjikan pengalaman yang lebih lancar dan pantas selain beberapa ciri baru turut diperkenalkan.

Salah satunya ialah ciri pencarian imej, pengguna boleh mencari gambar di dalam dokumen, teks mesej malah teks di dalam gambar melalui pengecaman muka pintar.

MIUI 9 juga memperkenalkan ciri “Smart Assistant” yang memudahkan pengguna untuk mendapatkan informasi dan fungsi yang selalu diguna dengan mentatal skrin ke arah kiri. Dalam masa sama, pengguna juga boleh mendapatkan maklumat tentang barangan kegemaran, informasi kurier, serta jadual hari ke hari.

Disamping itu, ciri “Smart App Launcher” pula dapat membuka aplikasi yang berkaitan dengan pantas berdasarkan kandungan yang tertera pada skrin. Seperti contoh, rakan anda memberikan pautan halaman produk di Lazada, anda boleh melihat lebih lanjut berkenaan produk tersebut hanya dengan menekan butang tap yang terletak di bawah skrin peranti, menarik bukan?

Dengan pengenalan ini, antaramuka baharu MIUI 9 akan tersedia di Mi 6, Mi 5X, dan Redmi Note 4X menerusi versi Beta pada 10 Ogos depan. Manakala, model yang selebihnya akan dikeluarkan secara berperingkat bermula 25 Ogos akan datang.


Kempen Eksklusif! Dapatkan Siri Galaxy Tablet A Serendah RM559!

Sebagai tanda penghargaan Samsung Malaysia atas sokongan terhadap Kempen Promosi Samsung Galaxy Tab Sempena Hari Merdeka Ke-61, pihak Samsung Malaysia Electronics ingin melanjutkan lagi promosi Siri Galaxy Tab A mulai sekarang hingga 4 November 2018.

Siri Samsung Galaxy Tab A dibina khas untuk hiburan dengan ciri-ciri yang menakjubkan dan yang penting dapat menjanjikan pengalaman hebat, sama ada Galaxy Tab A (10.1”) dengan S Pen yang mampu menyerlah bakat anda, atau pengalaman bermain permainan terkini pada Galaxy Tab A (8.0″), serta tablet yang lebih sesuai kepada kanan-kanak iaitu Galaxy Tab A (7.0 ”), semuanya boleh didapatkan dengan harga lebih mesra!

Anda kini boleh menikmati hiburan tanpa had dengan promosi rebat sebanyak RM200 untuk ketiga-tiga siri Galaxy Tab A ini. Berminat beli, boleh layari Promosi Tablet.


[ LAGI MURAH ] Pelan Maxis Zerolution Khas Untuk OPPO R15 Pro Serendah RM46!

Bermula 28 Jun 2018, pelanggan Maxis kini boleh mendapatkan OPPO R15 Pro dengan pelan yang lebih murah lagi berbanding pelan yang diumumkan pada 13 Jun yang lalu.

Tanpa perlu membuat bayaran pendahuluan dan anda kini boleh melanggan pelan Maxis Zerolution serendah RM46 sebulan untuk peranti OPPO R15 Pro, di bawah pelan MaxisONE 188. Tawaran ini tertakluk kepada syarat dan terma.

Bukan sahaja langganan untuk pelan diturunkan bayarannya, harga peranti juga telah dikurangkan sebanyak RM100. Jadi berminat boleh beli sekarang, ada dua pilihan warna disediakan!


Xiaomi Umumkan Peranti Yang Dikuasakan Oleh Helio X20, Redmi Note 4

Selain pelancaran rasmi Xiaomi Mi Max di pasaran Malaysia, Xiaomi turut memperkenalkan sebuah lagi model peningkatan bagi Xiaomi Redmi Note 3 iaitu Redmi Note 4. Tidak seperti berita yang digembar-gemburkan sebelum ini, mengatakan Redmi Note 4 hadir dengan sokongan dwi Kamera, sebaliknya hanya menyokong satu lensa utama sahaja berkapasiti 13 Megapiksel.

Seperti model sebelum ini, Redmi Note 4 menawarkan dua pilihan memori iaitu 16GB, 2GB RAM serta 64GB, 3GB RAM. Dari segi pemproses pula, kali ini Xiaomi tidak lagi menggunakan pemproses Snapdragon 650, malah dikuasakan bersama MediaTek 10 Core Helio X20.

Xiaomi Redmi Note 4 yang menggunakan kerangka logam jenis unibodi dengan rekaan 2.5D, juga dilihat menyokong pengimbas cap jari seperti mana Redmi Note 3. Kehadiran paparan skrin berukuran 5.5 inci dengan resolusi HD penuh masih selesa untuk dipegang walaupun dengan sebelah tangan. Manakala bateri berkapasti 4100 mAh pula dikhabarkan mampu bertahan selama sehari dengan penggunaan.

Redmi Note 4 sudah mula dijual di China pada 26 Ogos 2016 dengan harga RMB 899 (kira-kira RM 549) untuk model 16GB dan RMB 1199 (kira-kira RM 732) bagi model 64GB.


ShopBack Tawar Cashback Sehingga 90% Pada 7-9 September Ini!

Dengarkan wahai seluruh kaki shopping online yang begitu gemar membeli belah, di sini kami ada berita baik untuk anda semua!

Shopback Malaysia kini dilihat ingin memberi pengalaman membeli belah yang lebih ‘wow’ kepada semua dengan menawarkan cashback sehingga 90%! Wahhhh…Seronoknya!!!

Berikut adalah preview daripada empat tawaran cashback untuk acara jualan akhir tahun Shopback edisi keempat, 9.9 Rewards Day yang akan berlangsung pada 7 hingga 9 September 2018 :

ShopBack dengan kerjasama Qoo10 memberikan rebat tunai RM499 untuk sebilangan unit yang terhad yang mana anda hanya menghabiskan RM3200 sahaja pada peranti ini.  Tawaran ini berlangsung dari 7 hingga 9 September di www.shopback.my.

ShopBack dengan kerjasama 11street menawarkan RM50 Cashback kepada barangan elektronik terpilih termasuk Huawei Nova 2 Lite. Tawaran ini hanya berlangsung SEHARI SAHAJA iaitu pada 9 September 2018 (AHAD).

ShopBack menyediakan sehingga 90% rebat tunai pada kad top-up mudah alih.Tawaran ini juga hanya berlangsung selama SEHARI SAHAJA iaitu pada 9 September 2018 (AHAD).

Untuk setiap pembelian yang dibuat pada 9 September, pengguna ShopBack akan mendapat baucar dari Texas Chicken, Bookdoc, dan Photobook Malaysia dalam e-mel pemberitahuan cashback mereka.

Jadi, jangan lupa rebut peluang keemasan ini ya! REBUT SECEPAT MUNGKIN!


Dua Pemenang Celcom Game Hero Menerima Wang Tunai Berjumlah RM1 Juta

Selepas empat bulan bertarung dalam permainan mudah alih Sky Invasion 3D, Ahmad Fazli Ahmad Rusli akhirnya berjaya membawa pulang hadiah utama sebanyak RM417,500 daripada hadiah keseluruhan RM1 juta. Pramugara dari Seremban ini juga telah mencatatkan skor markah tertinggi di antara 350,000 peserta yang lain.

Pertarungan akhir yang diadakan pada 22 Ogos lepas juga telah mengumumkan naib juara iaitu Mohd Farhan Hassin membawa wang tunai sebanyak RM317,500. Kedua-dua mereka ini telah menerima inisiatif daripada Celcom dalam majlis yang dihadiri oleh Timbalan Menteri Komunikasi dan Multimedia, YB Dato’ Jailani Johari.

Sky Invasion 3D dibangunkan dengan kerjasama Techninier Sdn. Bhd ini bertujuan menarik minat rakyat Malaysia untuk menyertai e-sukan yang kini sedang popular di seluruh dunia. Permainan ini juga telah mendapat sambutan yang hangat sehingga terbukti menjadi ‘Top Trending Apps’ di Google Playstore.

Dalam masa yang sama, pertandingan Celcom Game Hero kini memasuki siri kedua iaitu permainan Se7en Gear yang sudah bermula sejak 2 Julai lalu. Kali ini, para pemain perlu bertarung dalam perlumbaan arked 3D di jalanraya.

Permainan yang dianjurkan ini hanya terbuka kepada pengguna Celcom dan Xpax sahaja. Dengan memuat turun Se7en Gear di Google Play atau App Store, pemain seterusnya perlu melanggan RM3 seminggu sehingga pertandingan tamat. Melalui cabaran arked jalanraya ini, pemain perlu menampilkan ciri-ciri unik sewaktu bermain.

Kumpulan pemain yang berjaya ke peringkat akhir sekaligus berpeluang untuk memenangi hadiah merupakan sebuah kereta BMW 3 Series, Honda Jazz, Perodua Bezza dan sejumlah wang tunai. Bagaimanapun, bagi mereka yang ingin mengetahui maklumat lanjut serta terma dan syarat, sila layari laman sesawang Celcom Game Hero.


Samsung Galaxy S8 Tidak Akan Hadir Ke MWC 2017

Sepanjang tiga tahun berturut-turut, Samsung tidak pernah terlepas menggunakan peluang acara Mobile World Congress (MWC) untuk memperkenalkan telefon pintar flagship siri Galaxy mereka. Tahun ini sedikit berbeza, DJ Koh, Ketua Divisyen Mobil Samsung, mengumumkan bahawa Samsung tidak akan memperkenalkan Galaxy S8 pada acara tahunan tersebut.

Tidak ada maklumat terperinci yang diberikan DJ Koh, namun berita tersebut tidak mengejutkan sama sekali kerana Samsung sudah pasti mahu mengambil langkah berjaga-jaga kali ini dan lebih teliti dalam penghasilan produk mereka selepas apa yang terjadi pada tahun lalu. Nampaknya kita terpaksa menunggu sedikit masa lagi untuk melihat rupa dan spesifikasi sebenar Samsung Galaxy S8.


Gelang Tangan Pintar realme Dijangka Muncul Pada Bulan Februari 2020!

Terdahulu, kami pernah berkongsi artikel berkaitan realme pernah mengacah orang ramai dengan pengenalan gelang tangan pintar keluaran mereka pada acara pelamcaran realme 5i di peringkat global, baru – baru ini. Rentetan daripada itu, realme kini berkongsi khabar gembira dengan mengatakan bahawa ia bakal dilancarkan secara rasmi bulan hadapan iaitu Februari 2020.

Pun begitu, realme masih berteka – teki mengenai spesifikasi dalamannya. Namun, ramai membuat spekulasi bahawa ia bakal menyertakan penawarans ejumlah spesifikasi yang lebih kurang seperti Mi Band keluaran Xiaomi – boleh memantau kadar aktiviti kecergasan dan sebagainya. Adakah peminat setia realme teruja dengan perkongsian ini? Sama – sama kita tunggu harga penawarannya!


Siri Samsung Galaxy S20 : Apa Yang Kita Tahu Setakat Ini?

Acara tahunan Samsung Galaxy Unpacked 2020 bakal tiba (tonton live di sini). Pengeluar terkenal Korea Selatan itu bakal melancarkan barisan peranti dan aksesori baru menerusi pengenalan siri Samsung Galaxy S20, Galaxy Z Flip, Galaxy Buds+ dan mungkin banyak lagi. Bagaimanapun, siri Samsung Galaxy S20 tetap karakter utama dalam acara ini dan berikut adalah maklumat kebocoran yang diperolehi setakat ini:

Khabar angin bertiup kencang mengatakan pewaris kali ini bakal diperkenalkan dalam tiga versi utama – Samsung Galaxy S20, Galaxy S20+ dan Galaxy S20 Ultra 5G. Samsung nampaknya melangkau penjenamaam S11 dan melompat terus kepada S20. Kami tidak tahu kenapa, mungkin Samsung mempunyai sebab tersendiri kan?

Samsung dijangka membuat lonjakan hebat untuk siri kali ini terutamanya dari segi reka bentuk. Siri Samsung Galaxy S20 didakwa mempunyai paparan lebih besar dengan rekaan hampir tiada bezel. Terdapat persediaan lubang di tengah paparan yang menempatkan kamera hadapan. Samsung juga telah mengubah reka bentuk pada belakang peranti bagi menampung lebih banyak kamera.

Tidak ketinggalan, Samsung dijangka bakal menambah sokongan sensor jari Qualcomm 3D Sonic Max – 17x lebih besar berbanding sensor pada paparan optik Galaxy S10. Ia juga dikatakan versi yang lebih baik dengan peningkatan ketara dalam keselamatan terutamanya proses yang melibatkan data penting seperti transaksi kewangan atau log masuk ke aplikasi perbankan.

Selain reka bentu, Samsung turut dijangka meningkatkan saiz paparan dengan julat saiz yang baru – Galaxy S20 bersaiz 6.2 inci, Galaxy S20+ bersaiz 6.7 inci dan Galaxy S20 Ultra pula adalah 6.9 inci (dibungkus dalam badan keluli tahan karat). Antara spesifikasi paparan yang lain termasuklah – panel paparan OLED dengan kadar segar semula 120Hz dan resolusi mencecah sehingga 2K+.

Model trio Samsung untuk kali ini didokumentasikan dengan baik. Siri Samsung Galaxy S20 lebih baik berbanding pendahulunya. Itu pasti! Model ini mungkin menggunakan pemproses Exynos 990 atau Snapdragon 865 bergantung kepada kawasan pemasaran. Memetik sumber, Galaxy S20 dan Galaxy S20 Plus bakal mempunyai pilihan 4G LTE dan 5G. Manakala, versi terbesar iaitu Galaxy S20 Ultra hanya boleh didapati dalam versi 5G.

Terdapat juga peningkatan simpanan peranti kepada LPDDR5 (30% lebih cepat dan cekap). Tidak ketinggalan, juga bakal ditawarkan dalam persediaan memori yang pelbagai dan kebocoran penanda aras mendakwa bakal didatangkan dengan minimum 12GB sehingga 16GB RAM. Untuk sistem operasi, siri ini dijangka menjalankan Android 10 bersama paduan antaramuka One UI 2.0.

Pelbagai sumber mendedahkan siri kali ini bakal didatangkan persediaan empat kamera dengan pelbagai fungsi – sebagai tambahan kepada lensa ToF. Galaxy S20 dan Galaxy S20 Plus mungkin menawarkan kamera utama 12MP, kamera ultrawide dan kanta telephoto 64MP dengan 3x zoom optikal. Terkini, sampel gambar didakwa diambil daripada lensa Galaxy S20 dikatakan telah terdedah, ia menampilkan mod malam yang lebih baik.

Bagi Galaxy S20 Ultra, ia dibungkus dengan kamera utama 108MP, sensor jarak jauh 12MP ultra-lebar dan kamera lain dengan zoom optikal 10x. Samsung juga mungkin menyertakan sokongan zoom digital mencecah 100x pada Galaxy S20 Ultra. Adakah ianya baik?

Peningkatan utama lain – Samsung dilihat mengimbangi peningkatan kapasiti bateri dengan ketara dan jangkaan penawaran adalah seperti berikut : Galaxy S20 – 4,000 mAh, Galaxy S20+ – 4,500 mAh dan Galaxy S20 Ultra 5G – 5,000 mAh.

Maklumat bocor mendedahkan hanya Galaxy S20 Ultra baka menyokong pengecasan pantas 45W. Manakala, model lain juga menyokong pengecasan ini tetapi hanya disertakan pengecasan pantas 25W terus daripada kotak. So, macam mana?

Sekiranya spesifikasi tersebar adalah betul, makan kita bakal melihat sebuah peranti hebat dengan sokongan rangkaian 5G bersama penawaran utama lebih menarik. Samsung juga dilihat mengambil langkah-langkah drastik bagi memastikan pengguna sentiasa menerima yang terbaik.

Bagaimanapun, maklumat tertitis masih lagi rumors dan belum diketahui kesasihannya. Sama – sama kita nantikan acara Samsung Galaxy Unpacked 2020 pada 12 Februari 2020, jam 3 pagi (waktu tempatan)! Saksikan bersama kami! Kekal bersama eRing untuk lebih info terkini!


Astro, Maxis Umum Perkongsian Pemasaran Strategi – Tawar Terbaik Dalam Kandungan & Jalur Lebar

Dua jenama terkemuka, Astro dan Maxis kini mengumumkan perkongsian pemasaran strategik bagi menawarkan jalur lebar fiber dipakejkan bersama kandungan – bakal membawakan nilai manfaat yang lebih besar kepada pelanggan.

Menerusi kolaborasi ini juga Astro melancarkan pakej jalur lebar terbaru pada kelajuan 30Mbps dan 100Mbp dengan rebat sehingga RM720 dalam tempoh 24 bulan – Maxis Home Broadband. Berikut adalah pecahan rebat :

Pakej paling asas ditawarkan bermula harga RM123.95/bulan untuk kelajuan 30Mbps – disertakan dengan perkhidmatan penstriman Astro Go. Bagi yang berminat, anda boleh mendaftar minat menerusi pautan ini : ASTRO | MAXIS.


SnapChat Bakal Tampil Dengan Fungsi Muzik Pada Video Bagi Menyaingi TikTok

Pasti ramai yang mengetahui tentang aplikasi TikTok yang merupakan aplikasi perkongsian video yang disertakan dengan sokongan muzik. Pastinya, bidang ini dipelopori oleh TikTok.

Ekoran daripada itu, SnapChat dikhabarkan bakal menjadi pencabar bagi perkhidmatan tersebut dengan menghadirkan intergrasi muzik pada aplikasi tersebut. Pengguna yang menggunakan aplikasi ini pasti dapat menjadikan video yang dihantar lebih menarik.

Justeru itu, SnapChat sedang mendapatkan hak penyiaran daripada syarikat muzik seperti Warner Music Group, Universal Music Group dan Sony Music Entertainment.

Namun masih belum diketahui bilakah kemaskini terbaharu ini akan dinikmati oleh penguna. Jadi sama-sama kita nantikan!!!


Perkhidmatan Tanpa Tunai Boost Kini Ditawarkan Oleh KK Mart

[Kiri-Kanan] Alvin Huang Chong Yen (CEO, GHL), Eric Chong (Director of Merchants and Partnerships, Boost), Christopher Donald Tiffin (CEO, Boost), Datuk Seri Dr. KK Chai (CEO, KK Super Mart), Steven Lee (Senior Manager, KK Super Mart), Yap Chih Ming (CFO, GHL) di sidang mediaPengguna kini boleh membeli barangan tanpa menggunakan tunai atau kad di semua Rangkaian Kedai Serbaneka KK Mart berikutan kerjasama dengan aplikasi Boost. Kerjasama ini menyatukan dua jenama tempatan bergabung tenaga untuk menguatkan lagi rangkaian runcit luar talian dan menggalakkan perpindahan ke arah menjadi masyarakat tanpa tunai dan kad.

KK Super Mart adalah salah satu rangkaian kedai serbaneka 24/7 yang paling pantas berkembang di Malaysia, terletak secara strategik di kawasan padat berpenghuni, menawarkan harga berdaya saing dengan 9,000 variasi barangan keperluan harian termasuklah barangan jenama KK. Dengan peralihan negara ke arah digitalisasi, kerjasama ini merupakan langkah strategik dalam usaha untuk mengembangkan perniagaan dan jumlah pelanggan.

Kini, pengguna Boost boleh membayar pembelian dan juga mendapat pulangan tunai apabila melakukan transaksi di KK Super Mart. Boost akan menawarkan pulangan tunai RM10 kepada pelanggan yang membayar menggunakan Boost di mana-mana KK Mart di Malaysia, dengan pembelian minimum RM20. Tawaran ini bermula 26 Jun sehingga 25 Ogos 2018.


Mixcder E10 Menang Bronze Stevie® Award untuk Prestasi Pembatalan Hingar Aktif Terkini

FAIRFAX, Virginia, 19 November 2020 /PRNewswire/ — Mixcder dengan sukacitanya mengumumkan bahawa fon kepala saiz-penuh Mixcder E10 telah meraih Bronze Stevie® Award dalam kategori barangan elektronik pengguna di American Business Awards 2020 untuk kualiti bunyinya yang unggul dan prestasi Pembatalan Hingar Aktif (ANC) yang utama dalam industri.

Mixcder E10 Wins Bronze Stevie® Award for State-of-the-Art Active Noise-Canceling Performance

Memanfaatkan pengalaman produk ANC yang utama dalam industri, pasukan kejuruteraan Mixcder telah membangunkan Cip ANC V4 berkuasa dan mikrofon pembatalan hingar kepekaan tinggi yang berupaya menyekat 96% bunyi ambien berfrekuensi rendah.

Dikuasakan oleh Bluetooth 5.0 yang menyokong Aptx-LL (Kependaman Rendah), Mixcder E10 membawakan kualiti bunyi Resolusi Tinggi (Hi-Res) yang segerak dan begitu seimbang. Teman audio sempurna untuk mereka yang sentiasa bergerak dan fon kepala pertama dalam siri-E yang menampilkan Teknologi Pengecasan Super Mixcder (MSC), Mixcder E10 mempunyai masa mendengar sehingga 30 jam dan membolehkan pengguna mengecas peranti untuk 3 jam main balik tanpa wayar dalam masa beberapa minit.

“Mixcder E10 merupakan kemajuan besar kami menuju ke hadapan dalam menawarkan fon kepala ANC berkualiti tinggi dan berkesan kos untuk pelanggan global. Mixcder E10 padat dengan pelbagai ciri yang harus dimiliki bagi menawarkan pengalaman audio premium baik untuk pengembara yang sering berulang alik mahupun peminat audio,” kata David Wu, Ketua Pegawai Eksekutif Mixcder.

“Anugerah berkenaan bukan sekadar pengiktirafan terhadap usaha kami dalam mencapai kejayaan ini tetapi juga bukti kepakaran Mixcder dalam membawakan produk audio yang terbaik dalam kelas serta komitmen kami untuk menerobos sempadan pengalaman mendengar peribadi,” tambah David.

Ditubuhkan oleh sekumpulan penetap trend dan peminat muzik, pasukan penyelidikan dan pembangunan (R&D) Mixcder terdiri daripada 30 pakar akustik dan elektrik yang berkepakaran dalam ergonomik, audio dan reka bentuk fesyen yang berkongsi visi yang sama iaitu untuk meningkatkan pengalaman pendengar.

Menggabungkan inovasi terkini untuk teknologi audio dan tanpa wayar berkualiti tinggi, setiap produk di Mixcder direka bentuk dengan mementingkan konsep teras – bunyi, keselesaan, estetika dan fungsi. Selama lebih lima tahun, Mixcder telah merintis teknologi pembatalan hingar, berserta Bunyi Sedap Didengar uniknya, bagi membawakan bunyi yang benar-benar imersif dengan ketepatan sebenar.

Mixcder turut melancarkan fon kepala E7, E8, E9, E9 Pro ANC yang boleh didapati melalui Amazon di UK, Jerman, Sepanyol, Perancis, Itali dan Belanda.

Ditubuhkan pada tahun 2015 di California, Amerika Syarikat, Mixcder ialah jenama audio yang mengintegrasikan teknologi dan seni ke dalam reka bentuknya, dengan produk-produk terdiri daripada fon telinga dan pembesar suara sehinggalah aksesori audio. Untuk maklumat lanjut, sila kunjungi: https://mixcder.com/.


Bergegas ke Medan Perang di Free Fire Malaysia Championship dengan Hadiah Terkumpul Berjumlah  AS $ 50,000!!! – Pendaftar Bermula Hari Ini!

Garena hari ini mengumumkan Free Fire Malaysia CChampionship 2021 (FFMC 2021), yang akan menampilkan hadiah terkumpul berjumlah AS $ 50,000. Kejohanan FFMC juga akan menjadi kejohanan Satu-satunya Malaysia yang diadakan sejak Terbuka Bebas Kebakaran Malaysia 2020. Memanggil semua Survivors dari Malaysia, FFMC 2021 akan dibuka untuk pendaftaran melalui tab Free Fire Cup dalam permainan pada 31 Mei 2021, dengan Grand Final ditetapkan pada 31 Julai 2021.

Semua pemain dengan tahap akaun sekurang-kurangnya 20 dan pangkat gold akan layak mendaftar dan mengambil bahagian dalam FFMC 2021, tanpa memerlukan bayaran pendaftaran. Untuk melancarkan pendaftaran, pemain boleh mendaftar untuk menyertai pertandingan dalam tab melalui tab Free Fire Cup mulai 31 Mei 2021 dan seterusnya.

Dengan sokongan peminat berterusan untuk Free Fire, FFMC akan membawa Survivors kejohanan Free Fire terbesar yang dianjurkan di Malaysia, bersama dengan pengalaman esports yang mendorong had permainan mudah alih melalui persaingan sengit dan sengit sepanjang Piala Free Fire Malaysia.

Bagi mendapatkan maklumat lanjut, layari laman sesawang  https://www.ffesports.com/MY/en/.


Acer Predator Helios 300 Dan Nitro 5 – Komputer Riba Impian Seorang Pemain Bermula RM3,299

Acer Malaysia membawa masuk dua lagi model komputer riba dalam segmen permainan iaitu Acer Predator Helios 300 dan Acer Nitro 5 dengan pelbagai spesifikasi yang ditawarkan. Kedua-dua model ini menyediakan pemproses Generasi Ketujuh dan kad grafik NVIDIA GeForce terbaru.

Komputer riba ini menampilkan pengoperasian Windows 10 beserta Intel Core i7-7700HQ dan GPU GeForce GTX 1060. Walaupun RAM sebanyak 8GB DDR4, komputer riba ini tidak mengeluarkan haba yang panas kerana, ia telah dilengkapi kipas penyejuk AeroBlade 3D. Dengan mengekalkan suhu yang optimum, meletakkan tangan pada permukaan logam berwarna merah ini tidak lagi terasa seperti dimasak. Disamping itu, memori pada kerangka badan yang solid ini hadir dengan 256GB SSD dan 1TB HDD yang pantas.

Visual yang jelas ialah salah satu komponen penting yang perlu dititik beratkan, maka, Acer telah meletakkan Helios 300 ini bersama paparan HD penuh bersaiz 15.6 inci. Sementara, sistem audio dan speaker menggunakan Dolby Audio Premium dan Acer TrueHarmony menjanjikan bunyi yang mengasyikkan.

Sambungan tanpa wayar kini lebih pantas menerusi teknologi 2×2 802.11ac serta disokong dengan port Gigabit Ethernet ultra-laju. Peranti ini juga dilengkapi dengan satu port USB Type-C, USB 3.0, dua port USB 2.0, dan satu sambungan HDMI 2.0

Beralih kepada model ini, ia menampilkan kerangkan badan berwarna hitam matte dengan kemasan yang menarik. Rekaan yang canggih dan bergaya ini dibekalkan dengan pemproses Intel Core i5 atau i7 Generasi Ketujuh. Kad grafik pula ditugaskan kepada GeForce GTX 1050Ti dengan sokongan memori DDR4 2400MHz mencapai 16GB. Dalam masa yang sama, perisian masih lagi menggunakan Windows 10.

Kekerapan bermain permainan video boleh menghangatkan komputer, oleh itu, teknologi kipas berkembar Acer Coolbost telah disediakan. Capaian internet juga pantas dengan kehadiran teknologi tanpa wayar MIMO 2×2 802.11ac terkini. Di bahagian luaran, terdapat satu port USB 3.1 Type-C, USB 3.0, dua port USB 2.0 dan tidak ketinggalan port HDMI 2.0.

Komputer riba dengan kualiti hiburan seperti Dolby Audio Premium dan Acer TrueHarmony dijual dengan tanda harga RM3,299 (i5,GTX1050) dan RM4,699 (i7, GTX1050Ti).

Mulai 3 Ogos hingga 30 September, para pelanggan akan menerima perisian Microsoft Office 365 untuk mana-mana pembelian model-model Acer terpilih di antara RM3,000 dan RM3,999, manakala, untuk RM4,000 dan ke atas, pelanggan akan menerima satu 1TB Hard Disc Drive secara percuma. Kempen “Be Cool Everyday” boleh dilayari melalui laman sesawang Acer.


Apple AirPods, Hampir Mustahil Untuk Dibaiki

AirPods merupakan antara peranti yang hangat diperkatakan pada tahun ini. Kepopularan peranti ini adalah hasil tindakan Apple yang membuang audio jack pada peranti iPhone 7 / 7 Plus dan AirPods menjadi peranti audio menggantikan EarPods yang menggunakan sambungan wayar.

Dengan harga jualan yang tinggi, AirPods merupakan satu risiko kewangan kepada kebanyakan pengguna dan salah satu aspek yang kerap dipersoalkan adalah ketahanan peranti ini. Anda pastinya ingin memiliki peranti yang tahan lama setelah berbelanja RM 849, namun bagaimana pula kalau perkara yang tidak boleh dielakkan terjadi dan AirPods ini rosak. Adakah ianya boleh dibaik pulih?

Menurut iFixIt, sebuah laman rujukan baik pulih, AirPods dari Apple hampir mustahil untuk dibaik pulih. Komponen di dalam AirPods dan bekas pengecas khas amat sukar untuk dikeluarkan dan risiko untuk merosakkan komponen-komponen tersebut amat tinggi, lantas menjurus kepada pemberian skor 0/10 untuk kadar boleh baik pulih peranti dari iFixIt.

Jadi jika anda bercadang atau pun sudah memiliki AirPods, beringatlah agar untuk menggunakannya secermat mungkin.


vivo X50 Bakal Dirasmikan Diperingkat Global Pada Penggal Kedua Tahun Ini!

vivo baru sahaja memperkenalkan vivo X50 di China awal minggu dan ramai yang ternanti-nanti ketibaan peranti ini.

Menurut kenyataan rasmi dari vivo, mereka akan melancarkan peranti ini di peringkat global pada penggal kedua tahun ini.

Keunikkan peranti ini adalah apabila ia disertakan dengan struktuk seperti micro gimbal yang mana lensa boleh berpusing kerana ia dimanipulasi oleh robotic gimbal yang memberikan kestabilan yang lebih baik sebanyak 3.2 kali lebih berbanding OIS Stabilization camera.


Nama Baru Di Belakang PlayStation

PlayStation merupakan salah satu aset terbesar Sony, untuk pengetahuan anda divisyen permainan itu dikawal dan dijalankan oleh dua entiti di bawah Sony, iaitu Sony Computer Entertainment dan Sony Network Entertainment.

Sony Computer Entertainment bertanggungjawab dalam pengeluaran dan pengurusan perkakasan dan permainan manakala Sony Network Entertainment mengawal dan menyelenggara sistem jaringan PlayStation Network. Setelah lama beroperasi secara berasingan, Sony telah mengumumkan bahawa kedua-dua entiti tersebut akan digabungkan di bawah satu bumbung dengan nama Sony Interactive Entertainment.

Gabungan operasi itu dilihat sebagai langkah terbaik untuk meningkatkan produktiviti dan kesinambungan kerja di mana para pakar di kedua-dua bahagian dapat berkongsi idea dan kemahiran.


Reviu Eksklusif: Xiaomi Redmi Note 5A Prime, Model Pertama Xiaomi Untuk Swafoto

Xiaomi baru sahaja melancarkan Xiaomi Redmi Note 5A di pasaran tempatan pada Ogos 2017 yang lalu, 3 bulan kemudian muncul sebuah lagi model baru iaitu Redmi Note 5A Prime. Peranti yang berada dalam kelas pertengahan-bawah ini dilengkapi ciri-ciri serba boleh pada harga yang mungkin boleh anda pertimbangkan. Lebih istimewa, ia adalah model pertama Xiaomi yang memfokuskan untuk pengguna swafoto, yang mana hadir dengan kamera swafoto beresolusi 16 Megapiksel bersama bantuan LED flash.

Masih mengekalkan rekaan unibodi yang sama seperti Redmi Note 5A, telefon pintar ini dibina menggunakan polikarbonat yang mana kita sekali lagi dapat melihat rekaan 2.5D pada model ini. Menampilkan paparan skrin 5.5 inci dengan ketebalan hanya 7.7mm dan seberat 153g sahaja.

Kehadiran tiga slot kad secara tidak langsung memudahkan pengguna untuk menggunakan lebih dari satu kad SIM dan microSD tanpa perlu membuat pilihan. Memandangkan telefon pintar ini menyokong rekaan unibodi, slot kad SIM ini terletak di sisi kiri smartphone.

Peningkatan yang dapat dilihat pada model ini adalah kamera depan beresolusi 16 Megapiksel dengan sokongan Selfie-light, sesuai untuk mereka yang suka berswafoto. Sementara itu, kamera utama masih dikekalkan resolusi 13 Megapiksel dengan bantuan LED flash untuk penggambaran di kawasan yang mempunyai cahaya terhad.

Seperti biasa, pada bahagian atas Redmi Note 5A Prime telah disediakan dengan sebuah port 3.5mm audio jack, mikrofon dan juga sensor InfraMerah yang boleh digunakan untuk mengawal peralatan elektrik. Manakala bahagian bawahnya pula tersedia dengan sebuah port USB 2.0 untuk kegunaan mengecas serta dua buah speaker.

Selain reka bentuk, eRing juga menyertakan ciri-ciri menarik yang terdapat pada telefon pintar ini. Memfokuskan kepada pengguna yang suka berswafoto, model terbaru ini telah dilengkapi lensa swafoto 16 Megapiksel dengan teknologi Beauty 3.0 serta Selfie-light untuk penggambaran di persekitaran malap. Bukan itu sahaja, terdapat juga ciri-ciri menarik lain memandangkan Redmi Note 5A Prime menampilkan paparan antaramuka terbaru dari Xiaomi iaitu MIUI 9.

Apa yang menariknya telefon pintar ini, walaupun hadir dalam kelas pertengahan ia masih menggunakan Andoid terkini, 7.1.2 Nougat serta menggunakan paparan antaramuka terkini Xiaomi iaitu MIUI 9. Berikut adalah beberapa ciri-ciri baru yang terdapat pada paparan antaramuka MIUI 9 serta perbandingan bersama paparan antaramuka MIUI 8.

Buat pertama kalinya, Xiaomi menawarkan telefon pintar khas untuk penggemar swafoto. Menawarkan kamera depan dengan sensor 16 Megapiksel, ia hadir bersama ciri menarik seperti Beauty 3.0 yang boleh dilaraskan mengikut keinginan pengguna.

Bukan itu sahaja, mengambil gambar di persekitaran malap juga bukan masalah dengan adanya sokongan Selfie light.

TIPS: Pengguna juga boleh menggunakan sensor pengimbas cap jari untuk mengambil gambar swafoto!

Berbeza dengan Redmi Note 5A, model ini telah dilengkapi dengan sensor pengimbas cap jari yang tiada pada model sebelum ini untuk menjaga privasi telefon pintar anda. Selain menyokong sehingga lima jari dalam satu-satu masa, respon untuk membuka telefon pintar ini juga pantas.

Xiaomi juga telah memasang perisian aplikasi sosial yang dipanggil Dual App, ia membolehkan pengguna menggunakan dua akaun media sosial berbeza dalam satu. Di antara aplikasi sosial yang menyokong fungsi Dual App ini adalah WhatsApp, Line, WeChat, Facebook, Instagram, telegram dan beberapa lagi.

Ulasan: Jenama Xiaomi antara telefon pintar yang menawarkan harga jauh lebih murah dengan spesifikasi terbaik! Dengan bajet bawah RM 700, tidak dinafikan model ini boleh dianggap antara peranti Android yang mampu menawarkan prestasi baik di dalam kategorinya.

Ulasan: Walaupun Redmi Note 5A Prime tidak dibekalkan dengan teknologi pengecasan pantas, untuk mengecas peranti berkapasiti 3080mAh ini masih boleh dianggap baik, malah masa penggunaanya juga mampu bertahan lama.

Xiaomi Redmi Note 5A Prime adalah sebuah telefon pintar yang dikhaskan untuk mereka yang gemar mengambil gambar swafoto dan ia merupakan model pertama Xiaomi seumpamanya. Walaupun sebelum ini Xiaomi pernah memperkenalkan model yang seakan sama iaitu Redmi Note 5A, terdapat beberapa perubahan yang dapat dilihat pada kedua-dua model ini.

Selain dikuasakan oleh pemproses berkuasa yang lebih baik, telefon pintar ini juga dibekalkan dengan memori RAM dan ROM yang tinggi, iaitu 3GB RAM dan 32GB ROM. Walaupun hadir dalam kategori kelas pertengahan, Redmi Note 5A Prime dioperasikan oleh Android 7.1.2 Nougat serta menyokong paparan antaramuka terbaru Xiaomi, MIUI 9.

Dari segi penggambaran pula, memandangkan ia memfokuskan kepada pengguna swafoto, sensor 16 Megapiksel serta Selfie-light telah disediakan pada telefon pintar ini. Manakala untuk kamera utama pula sensor 13 Megapiksel bersama sokongan LED flash serta PDAF. Salah satu keistimewaan model ini yang tiada pada Redmi Note 5A adalah sokongan pengimbas cap jari yang terletak di bahagian panel belakang.


Twitter Berazam Mewujudkan Ruang Media Sosial Yang Lebih Selamat

Twitter memperkenalkan tiga protokol baru yang akan mereka praktikkan bagi membendung dan mengawal kandungan laman sosial tersebut yang dikelaskan sebagai “abusive”.

Protokol pertama adalah untuk pemilik akaun yang telah digantung daripada mewujudkan akaun Twitter yang baru. Ketika ini membuka akaun baru Twitter adalah amat mudah, cuma perlu membuka satu akaun emel yang baru dan seterusnya mendaftar akaun Twitter. Syarikat tersebut tidak mendedahkan bagaimana protokol ini akan berfungsi.

Protokol kedua adalah untuk menyediakan ruang carian yang lebih selamat. Tweet yang mengandungi kandungan sensitif dan berbaur provokasi akan ditapis dari hasil carian. Protokol terakhir pula adalah untuk memadamkan reply yang juga dikategorikan sebagai abusive. Ramai yang berpendapat ini agak sukar dilakukan memandangkan komputer masih belum mempunyai kebolehan optimum untuk mengenal pasti konteks kandungan di dalam komunikasi di antara pengguna.


Snapdragon 855 Dijangka Akan Diperkenal Pada Disember Depan?

Sebelum ini kami pernah berkongsi artikel mengenai kebocoran ujian benchmark Antutu bagi cip pemproses terbaru Snapdragon iaitu Snapdragon 855 (8150) yang mana mencatatkan skor tertinggi dalam platform Android masa kini – sebanyak 362,292 mata.

Kali ini, terdapat pula desas desus mengatakan bahawa cip pemproses tersebut bakal diperkenalkan pada awal Disember depan. Menurut spekulasi yang tersebar di media sosial, Qualcomm bakal memperkenalkan cip pemproses tersebut pada 4 Disember depan.

Snapdragon 855 dijangka menjadi kemas kini untuk Snapdragon 845 dan akan hadir dengan sokongan Unit Pemprosesan Neutral (NPU) yang lebih kurang sama seperti Huawei.

Tapi seperti biasa, apa yang dikatakan itu hanyalah ‘rumors’ semata-mata dan masih belum diketahui kesahihannya. Jadi, sama-sama kita tunggu!~


Call Of Duty: Mobile Kini Telah Dimuat Turun Sebanyak 20 Juta Kali Sejak Ia Mula Dirasmikan!

Ini ada 1 berita yang bukan kaleng-kaleng bagi peminat game apabila permainan mudah alih terbaharu, Call of Duty: Mobile telah dimuat naik sebanyak 20 juta sejak ia di rasmi pada 1 Oktober menurut Sensor Tower Estimates.

Pemain yang memuat naik permainan ini, telah membelanjakan lebih dari $2 Juta (kira -kira RM8.3 juta) yang mana ia mula dihitung sejak dari awal 2019 apabila Call of Duty: Mobile mula boleh dimuat turun.

Menerusi jumlah ini memperlihatkan India mendominasi peratusan muat turun ini iaitu sebanyak 14%.

Jadi adakah anda tergolong dalam 20 juta muat turun tersebut? Bagi yang belum memuat turun, boleh melakukannya menerusi Play Store dan Apple Store.


Khabar Angin : iPhone 7 Bakal Menggantikan Butang Fizikal Ke Butang Kapasitif

Walaupun masih belum ada sebarang maklumat rasmi yang dikeluarkan oleh Apple tentang model terbaru yang akan dilancarkannya iaitu iPhone 7, terdapat pelbagai khabar angin yang telah dikongsikan berhubung telefon pintar itu di Internet. Kini muncul satu lagi khabar angin yang dikongsikan oleh sebuah blog dari Jepun iaitu Macotakara yang mengeluarkan kenyataan bahawa Apple bakal menggantikan penggunaan butang fizikal Touch ID dengan butang sentuh jenis kapasitif.

Menurut blog itu lagi, Apple iPhone 7 dikatakan akan menggunakan butang jenis sentuhan yang dilengkapi mekanisma klik mirip seperti sebuah butang fizikal yang sudahpun diguna pakai pada trackpad Macbook yang terbaru. Sokongan elektromagnet apabila butang kapasitif itu disentuh akan menghasilkan getaran, sekaligus memberikan efek seperti menekan butang sebenar.

Berkemungkinan besar khabar angin ini bakal menjadi realiti kerana sebelum ini sememangnya sudah ada desas-desus yang mengatakan Apple bakal menyingkirkan penggunaan butang fizikal Touch ID dan akan ditempatkan terus pada paparan skrin. Selain itu, sumber itu juga turut mengatakan bahawa Apple juga akan turut memperkenalkan warna baharu iaitu Space Black pada iPhone 7. Walau sudah banyak khabar angin yang kita perolehi tentang Apple iPhone 7 setakat ini, mungkin lebih baik kita nantikan sahaja kemunculan rasminya pada 12 September nanti.


Shopee Anjurkan Promosi & Kempen Sebelum Akhirnya 2017

Walaupun jualan murah 12.12 telah berakhir, anda masih berpeluang memenangi percutian untuk dua orang ke Honolulu, Hawaii bernilai lebih RM15,000 dan sebuah iPhone X bernilai RM5,500 sebagai sebahagian daripada hadiah sempena Ulang tahun Shopee yang akan diteruskan sehingga 31 Disember 2017.

Untuk melayakkan diri, anda perlu membelanjakan sekurang-kurangnya RM100 dan membuat pembayaran secara perbankan dalam talian FPX.

Bagi membuat persediaan tahun baru persekolahan tidak lama lagi, Shopee akan melancarkan kempen Kembali ke Sekolah dari 18 hingga 24 Disember 2017, membariskan promosi daripada pelbagai jenis barang kelengkapan persekolahan termasuk alat tulis, buku teks dan aksesori pada harga menarik tidak lebih daripada RM30.

Kedai Rasmi seperti Pilot, Stabilo, Nestle, Dewan Bahasa dan Pustaka dan Kedai Buku Borders turut menyertai kempen ini dengan menawarkan harga eksklusif dan baucar untuk pengguna.


11street Membuka Tempahan Honor 8 Pro – Dapatkan Hadiah Percuma Bernilai RM250

Sukar mencari telefon pintar yang memiliki spesifikasi tinggi pada harga di bawah RM2 ribu? Kami cadangkan anda dapatkan telefon pintar terbaru dari Honor ini. Jadi, jangan lepaskan peluang untuk mendapatkan Honor 8 Pro di 11street pada harga RM1,999. Malah, bukan itu sahaja anda juga akan diberikan hadiah percuma bernilai RM250.

Apa yang perlu anda lakukan ialah, layari laman sesawang e-dagang 11street, atau lebih mudah lagi muat turun aplikasi 11street di Google play atau App Store. Seterusnya buat pembelian, dan Honor 8 Pro akan dihantar terus ke rumah anda bersama-sama hadiah secara percuma. Kempen Pra-Tempah bermula hari ini berdasarkan siapa cepat dia dapat.

Honor 8 Pro yang bakal dilancarkan pada 11 Julai ini sangat sesuai dengan aktiviti harian anda, ia dilengkapi dengan perkakasan hebat seperti set cip HiSilicon Kirin 960 lapan teras, RAM sebesar 6GB, ROM bersaiz 64GB, bateri 4,000mAh, dan kerangka badan logam hanya dengan ketebalan 6.97mm.


lollicam

lollicam adalah aplikasi penggambaran yang diilhamkan oleh fotografi sebenar yang menawarkan fungsi suntingan dan perkongsian gambar ke satu tahap terbaru. Dengan bantuan aplikasi ini, anda bukan sahaja boleh mengambil gambar selfie, malah juga boleh membuat rakaman video sekali gus menyuntingnya tanpa masalah.

Terdapat sebanyak 400 pelekat dan efek menarik yang boleh digunakan semasa membuat suntingan gambar mahupun video. Hasil gambar ini bukan sahaja boleh dikongsikan ke laman sosial dengan meletakkan hashtag popular seperti #Selfie #BestMeSelfie #VideoSelfie #Family #Smile #LikeforLike dan pelbagai lagi.


ASUS ROG Phone 2 Versi 1TB Kini Dijual Di Malaysia Pada Harga RM4499!!!

Boleh dikatakan ASUS ROG Phone 2 adalah peranti gaming yang paling mendapat perhatian pada ketika ini. Baru sahaja dilancarkan di Malaysia namun peranti ini hanya menyajikan varian storan sebesar 512GB bagi pasaran tempatan.

Namun berita baik buat anda, apabila ASUS ROG phone 2 dengan Storan 1TB kini telah dijual di pasaran tempatan pada harga RM4499!!

Tampil dengan ciri yang menarik iaitu skrin 6.59″ FHD+ AMOLED dan dipadankan dengan refresh rate sehingga 120Hz membuatkan paparan jadi lebih menakjubkan. Dikuasakan oleh Snapdragon 855+ dan disertakan dengan RAM sebesar 12GB.

Kamera juga adalah baik apabila disertakan dengan 48MP + 13MP bagi kamera belakang dan 24MP bagi kamera hadapan.

Pembelian peranti ini turut dihadirkan dengan Accessories Bundle ( AeroActive Cooler II dan AeroCase) yang bernilai RM398.


7 Trend Telefon Pintar Yang Bakal Popular Pada Tahun 2019

Bukan ilusi, tetapi realiti! Tahun 2019 yang menjengah kini bakal menyaksikan pelbagai trend telefon pintar baru – pasti memukau mata memandang hingga membuatkan sesiapa pun menjadi tidak keruan. Mesti korang pun teruja kan? Oleh sebab itu, di sini kami senaraikan antara trend yang dijangka menjadi popular pada tahun 2019. Jom kita selam~

Jika sebelum ini kita digegarkan dengan berita mengenai Samsung telah memperkenalkan telefon pintar dengan 4 kamera utama sekaligus menjadikann ya jenama pertama yang muncul dengan rekaan tersebut.

Bagaimanapun, takhta itu bakal ‘dirampas’ oleh Nokia yang kini sudah bersedia memperkenalkan telefon pintar terbaharu mereka iaitu Nokia 9 yang hadir dengan lima kamera pada panel belakang pada hujung Januari ini (desas-desus).

Ini jelas menunjukkan bahawa pada tahun 2019, kita bakal menyaksikan kehadiran peranti dengan ketersediaan konfigurasi kamera yang banyak. Mungkin 5? 6? atau 16 (Desas-desus : LG)? Whatt?!

Seiring dengan rancaknya perkembangan dunia gajet, kita turut disajikan dengan khabar menarik dimana telefon pintar yang dilengkapi dengan Sensor Sonic 3D turut dijangka bakal diperkenalkan pada tahun 2019. Teknologi terbaharu ini dikatakan mampu berfungsi lebih pantas berbanding pengimbas cap jari yang lain.

Sekarang ni kalau korang perasan, tahun 2018 kita banyak saksikan ‘drama-drama’ pengeluar telefon pintar yang berlumba-lumba menghasilkan telefon pintar dengan rekaan paparan boleh lipat.

Lebih ekstrim, rekaan tersebut dikatakan menawarkan paparan fleksibel – boleh digunakan sebagai telefon biasa dan tablet. Hal ini jelas menunjukkan, inovasi hebat ini bakal membanjiri tahun 2019 sekaligus berpotensi mengubah pasaran telefon pintar.

Tahun 2019, kita juga bakal menyaksikan trend paparan skrin berlubang pasti menjadi kegilaan ramai pengeluar kerana ia seakan-akan dijangka dijangka berkemungkinan besar bakal mengganti trend skrin takuk!

Bukan itu sahaja, malah kami juga menjangkakan kita bakal menyaksikan semakin banyak pengeluar telefon pintar akan memperlihatkan produk mereka dengan rekaan paparan skrin di bahagian hadapan dan belakang.

Teknologi rangkaian internet terpantas, 5G pasti menjadi topik hangat pada tahun 2019! Tambahan pula, kita kerap menyaksikan pengeluar telefon pintar heboh ‘bercerita’ untuk melepaskan telefon keluaran mereka dengan teknologi ini pada semester pertama 2019.

Malah, sebelum ini terdapat banyak versi laporan yang mengatkan sejumlah pengeluar telefon pintar juga kini giat menjalankn beberapa ujian pada rangkaian 5G pada telefon mereka.

Jika anda perasan, tahun 2018 merupakan tahun dimana pelbagai jenama telefon mula berlumba-lumba menghasilkan telefon pintar dengan kapasiti RAM terkini yang tinggi iaitu mencecah 12GB RAM. Oleh itu, trend ini bakal terus menjadi ikut-ikutan ramai pengeluar pada tahun 2019. Almaklumlah, pengguna kini lebih bijak dalam memilih telefon pintar.

Sejak kebelakangan ini, inovasi dalam dunia gajet dilihat lebih menumpukan kepada teknologi sokongan pengecasan pantas. Bahkan, teknologi ini jga semakin berkembang lebih pesat. Jadi, tidak keterlaluan jika dikatakan trend ini bakal terus menjadi ikutan pada tahun 2019. Malah, dijangkan lebih ramai lagi akan muncul dengan teknologi ini!

Korang ada pandangan lain? Ada pendapat lain? Jom kongsi dengan kami di ruangan komen. Kekal bersama eRing untuk lebih info terkini. Selamat tahun baru semua! Adios!


Kemas Kini Terbaru Pokemon GO Akan Menyokong Efek Cuaca Mengikut Dunia Sebenar

Selepas kejayaan menangkap 3 bilion Pokemon dalam cabaran Global Catch Challenge baru-baru ini, Niantic nampaknya bakal menyediakan kemas kini terbaru untuk aplikasi yang pernah mencetuskan fenomena global pada awal kemunculannya. Berdasarkan kepada maklumat yang diterima, kemas kini terbaru Pokemon GO yang bakal tiba tidak lama ini akan membawakan sekurang-kurangnya 50 Pokemon Gen III baharu untuk peringkat awal ini.

Apa yang lebih istimewanya, Niantic juga dikatakan turut memperkenalkan satu lagi ciri menarik di dalam kemas kini tersebut dengan sokongan ‘cuaca dinamik’. Ini bermakna permainan Pokemon GO secara automatik boleh mengesan cuaca di sekitar anda berada dan akan sentiasa berubah mengikut lokasi semasa. Terdapat enam efek cuaca yang disokong iaitu Sunny, Rainy, Snowy, Foggy, Partly Cloudy dan juga Windy.

Sokongan efek cuaca dinamik ini juga turut mendorong kemunculan Pokemon elemental tertentu bergantung kepada cuaca yang spesifik. Sebagai contoh, lebih banyak Pokemon berasakan elemen air dan elektrik yang lebih kuat akan muncul apabila hujan, manakala Pokemon berasaskan elemen rumput, tanah dan juga api akan muncul dalam cuaca cerah. Ini juga secara tidak langsung akan memberikan kelebihan pada Pokemon dengan elemen tertentu bergantung kepada cuaca ketika bertarung di gim.


OpenSignal Dedah Laporan Kelajuan Rangkaian 4G Untuk Pengguna Di Malaysia

OpenSignal telah pun mengeluarkan laporan berkaitan kelajuan rangkaian 4G untuk pengguna di Malaysia. Laporan tersebut mendedahkan Malaysia menduduki tangga ke-66 daripada 77 negara dengan kelajuan 4G terbaik yang dikaji oleh mereka.

Malaysia mencatatkan purata kelajuan 21Mbps pada waktu kemuncak sekaligus dilihat lebih pantas berbanding Philipina (19Mbps), Indonesia (18.5Mbps) dan Thailand (11.7Mbps).

Pun begitu, laporan mendedahkan Kemboja (23.1Mbps), Vietnam (26.4Mbps), Myanmar (32.7Mbps) dan Singapura (54.7Mbps) menawarkan kelajuan yang lebih pantas. Keseluruhannya, tangga teratas diduduki oleh Korea Selatan dengan purata 55.7Mbps.

Menurut laporan tersebut, rangkaian 4G di Malaysia menunjukkan kebolehubahan kelajuan melampau bergantung pada masa. Kelajuan adalah serendah 9 Mbps pada jam 10 malam dan setinggi 21 Mbps antara jam 1 hingga 3 pagi.

Keadaan ini berlaku berkemungkinan disebabkan oleh kesesakan pada rangkaian kerana kelajuan paling lambat selalu berlaku apabila permintaan untuk data mudah alih adalah yang tertinggi.


Pull My Tongue

Greg adalah chameleon yang sangat menggemari popcorn. Anda harus membantu Greg dalam misinya mendapatkan popcorn yang dihalang oleh pelbagai objek. Anda cuma perlu menarik lidah Greg melalui halangan-halangan tersebut sehinggalah ianya sampai kepada popcorn. Antara halangan yang perlu anda hadapi adalah zappers, spikes, gula getah, belon dan banyak lagi. Kenali dan fahami setiap halangan tersebut dan atasinya dengan kehebatan IQ anda. Cabar diri anda untuk mencatatkan mata tertinggi bagi setiap peringkat muat naik skor tersebut ke laman sosial untuk dicabar pula oleh rakan-rakan anda.


realme Catat Rekod Jualan 1 Juta Menerusi Barisan Produk Smart Audio AIoT

Jenama peranti terkemuka, realme kini mengumumkan bahawa produk smart audio AIoT kini mencatatkan rekod jualan 1 juta dengan realme Buds Air dan realme Buds Wireless.

Dengan stratregi 1 + 1 realme iaitu telefon pintar + AIoT, akan meneruskan usaha menjadi jenama AIoT “berkembang paling pantas di dunia”.

Ia turut merancang untuk melancarkan lebih dari 50 teknologi produk Trendsetting bagi membina 3 dalam 1 Tech Trendsetting Life dalam kehidupan personal, kediaman dan pengalaman mengembara.

Bagi mendapatn kan maklumat lanjut, layari Facebook realme atau Instagram realmeMalaysia.


honor 8 Pro Akan Menerima Android Oreo Tidak Lama Lagi

Honor Malaysia baru sahaja mengumumkan bahawa peranti terlaris mereka, honor 8 Pro akan menerima Android 8.0 Oreo tidak lama lagi. Pengumuman itu dibuat sendiri oleh Ketua honor Malaysia iaitu George Zhao di pejabatnya semalam.

Android 8.0 Oreo merupakan sebuah perisian terbaru keluaran Google yang menawarkan beberapa ciri baru yang lebih produktif serta berinovasi. Menerusi Android Oreo, ia mampu memberi perlindungan ekstra dalam keselamatan peranti dan Google sendiri menyatakan ia juga mampu mengimbas 50 juta aplikasi di dalam Google Play sehari serta menyekatnya.

Honor 8 Pro yang dilengkapi dengan pemproses Kirin 960 bersama memori RAM sebesar 6GB akan meningkatkan lagi prestasi honor 8 Pro lantas pengguna juga akan menikmati pengalaman mudah alih di tahap yang lebih tinggi. Dengan bateri berkapasiti 4,000mAh serta Android 8.0 Oreo nanti, penggunaan kuasa akan menjadi lebih efisyen dan lebih jimat.

Honor 8 Pro dijual dengan tanda harga RM1,999 di Vmall dan kedai atas talian serta pengedar-pengedar sah seluruh Malaysia. Untuk sebarang maklumat lanjut, anda boleh menyemaknya di laman Facebook honor.

Baca sekali : Panggilan Dan Liputan Pada Honor 8 Pro Kini Lebih Baik Dengan VoLTE


Acer Spin 3 Kini Dah Rasmi Di Malaysia! – Harga & Ketersediaan Bermula RM2,699!

Bersempena dengan ulang tahun ke-30, Acer Malaysia nampaknya membawa kejutan kepada orang ramai dengan merasmikan sejumlah peranti baharu – salah satunya dikenali sebagai Acer Spin 3 yang mana harga dan kertersediaan harga untuk pasaran tempatan bermula daripada RM2,699.

Acer Spin 3 didatangkan dengan pilihan 2 varian yang mana ia ditampilkan dengan Intel Core i3 – 1005G1 / Intel Core i5 – 1035G1 yang sangat menarik. Dari aspek memori, ia dihadirkan dengan 4GB / 8GB LPDDR4 dan dipadankan dengan storan 512GB PCIe NVMe SSD.

Paparan skrin juga sangat baik apabila ia ditampil dengan dengan 14” Slim Bezel Full HD IPS Multi Touch Display yang nyanta memberikan tontonan terbaik kepada pengguna. Dari segi aspek grafik pula, ia dibekalkan dengan dua (2) varian iaitu Intel UHD Graphics atau Intel Iris Plus Graphics dengan hasil grafik menakjubkan. Lebih unik, ia turut di datangkan dengan Intel Wireless Wi-Fi 6 AX201.


Reviu: 3 Aksesori Terbaru Keluaran SYLLABLE

SYLLABLE mungkin satu nama baru untuk pasaran Malaysia, tetapi jenama ini sememangnya terkenal di luar negara. SYLLABLE baru-baru ini telah membawa masuk tiga produk baru ke pasaran Malaysia yang diberi nama QCY D900 mini, QCY QY12 serta QCY G600. Nak tahu apa keistimewaan peranti ini, lihat reviu yang kami sediakan.

Memandangkan telah menjadi tren hari ini, kebanyakan pengeluar telah memperkenalkan earphone jenis in ear. Oleh itu, SYLLABLE juga tidak mahu ketinggalan dengan memperkenalkan model terbarunya, QCY D900 mini. Ia sebuah earphone pintar tanpa wayar, di mana menampilkan rekaan kecil dengan ciri-ciri lembut dan mudah membentuk di dalam telinga.

Selain mampu memberikan keselesaan yang berpanjangan kepada pengguna, D900 mini turut hadir dengan teknologi Superior Sound yang membolehkan pengguna mendengar muzik dan berbual di talian dengan lebih jelas tanpa sebarang gangguan. Bukan itu sahaja, peranti yang menawarkan masa penggunaan selama 2 jam ini boleh diletakkan sejauh 10 meter dari smartphone. Lebih istimewa, D900 mini turut didatangkan sekali dengan charging case bagi kemudahan anda mengecas peranti di mana sahaja berada.

Bagi mereka yang inginkan audio berkualiti, QCY QY12 adalah sebuah earphone yang amat selesa digunakan mengikut kesesuaian gaya hidup anda. Apabila tidak digunakan, peranti ini boleh digantung dengan selesa pada bahagian leher dan amat sesuai untuk mereka yang sering beralih di antara tugasan peribadi dan kerja pada bila-bila masa.

Sokongan teknologi Noise Reduction mampu menghasilkan audio berkualiti sempurna, malah turut menawarkan bateri berkapasiti 90mAh yang mampu bertahan selama 5 jam untuk mendengar muzik dan juga berbual di talian.

Selain bebas mengawal muzik dan panggilan dengan hanya satu sentuh sahaja, QY12 telah dilengkapi dengan butang mikrofon dan juga fungsi Voice Prompt. Dilengkapi dengan fungsi Intelligent Magnatic, ia mampu menjimatkan bateri apabila tidak digunakan lagi.

Sebuah lagi model yang diperkenalkan adalah QCY G600 yang memfokuskan untuk pengguna trendy. Headphone wayarles yang berhubung menggunakan sambungan Bluetooth 4.1 ini memiliki diameter 30mm yang dinamik, sekali gus mampu menghasilkan audio yang kaya dengan bunyi bass.

Selain rekaannya yang kompak, mudah untuk anda menyesuaikan ear-cup dengan telinga yang mana boleh dilaraskan mengikut kesesuaian telinga anda. Bukan itu sahaja, ear-cup yang dihasilkan juga sangat lembut serta menggunakan material berkualiti agar lebih selesa jika ingin mendengar muzik dalam jangka masa yang lama.

Dengan sekali isian penuh, headphone ini boleh digunakan sehingga 7 jam untuk mendengar muzik serta hanya 2 jam sahaja masa yang diambil untuk mengecasnya.

Yang berminat, boleh dapatkan aksesori ini di Satu Gadget.


HONOR 8X Mencapai 10 Juta Unit Penghantaran Ke Seluruh Dunia

Tahun lepas HONOR 8X berjaya mencapai 1,000 unit terjual dalam hanya 20 minit di kedai atas talian mereka pada jualan pertama. Sebenarnya peranti ini bukan sahaja terlaris di pasaran tempatan, bahkan amat popular di seluruh dunia kerana ia berjaya dihantar sebanyak 10 juta unit sepanjang masa diperkenalkan.

HONOR 8X ditawarkan untuk pasaran tempatan mulai Oktober lalu pada harga RM949, tersedia dalam empat pilihan warna menarik antaranya merah, biru, hitam dan warna terbaru Phantom Blue.

Peranti ini selain mempunyai nisbah skrin-ke-kerangka sebanyak 91%, ia juga diserikan dengan cip pemproses Kirin 710 bersama kapasiti bateri 3,750mAh, 4GB RAM dan 128GB ROM (sokongan microSD sehingga 256GB).

Penggambaran gambar tidak kurang hebat, ia mempunyai dwi-lensa beresolusi 20MP + 2MP, selain kamera swafoto 16MP. Anda boleh dapatkan peranti ini di HiHonor, Lazada, Shopee dan kedai penjual HONOR di seluruh negara.


Facebook Messenger Dikemas Kini Dengan Fungsi Reactions & Mentions

Facebook membawa fungsi dari platform sosial utama mereka ke dalam aplikasi Messenger dengan memperkenalkan fungsi reactions dan mentions.

Dengan kemas kini terbaru, pengguna aplikasi Messenger kini boleh memberikan respon kepada mesej yang diterima dengan memilih pelbagai ikon reaksi yang disediakan. Selain itu, bagi memastikan kenalan anda membaca mesej yang disampaikan, terutamanya di dalam group chat, pengguna boleh menggunakan fungsi mentions dengan menaip nama kenalan.


Pemeriksaan Dan Perkhidmatan Percuma Peranti Acer Untuk Mangsa Banjir Penang

Acer Malaysia mengumumkan bahawa mereka yang terkesan dalam bencana banjir lalu boleh menghantar peranti Acer untuk pembaikan secara percuma. Ini bertujuan bagi membantu meringankan beban yang terpaksa dipikul oleh setiap mangsa yang mengalami kerosakan harta benda.

Pelanggan Acer boleh terus ke Highpoint Service Network (HSN) Bayan Baru untuk pemeriksaan. Acer akan memeriksa setiap peranti yang perlu dibaiki tanpa sebarang kos buruh. Pelanggan hanya perlu membayar peralatan yang diganti sahaja.

Jika peranti yang hendak dibaiki tidak boleh diselesaikan, pelanggan akan diberi diskaun 15% untuk produk yang terpilih. Perkhidmatan percuma ini hanya terbuka kepada mangsa banjir di Penang dan ia berlangsung sehingga 31 Disember 2017.

Bagi yang ingin mendapatkan perkhidmatan ini, boleh kunjungi Highpoint Service Network di lokasi 1-2-55, Elit Avenue, Jalan Mayang Pasir 3, Bandar Bayan Baru, 11950, Bayan Lepas, Pulau Pinang. Kedai dibuka setiap hari Isnin hingga Jumaat pada pukul 9 pagi sehingga 6 petang (cuti pada hari umum)

Untuk maklumat lanjut boleh layari Facebook Acer Malaysia atau dail 1800-88-1288.


Reviu Eksklusif: Rasai Kuasa Bermain Game Dengan ASUS ROG Zephyrus S GX701, Berbaloi Untuk Dimiliki!!!

Pengemar gaming pastinya teruja dengan kehadiran peranti terbaharu daripada Republic of Gamer(ROG) iaitu ASUS ROG Zephyrus S GX701 yang mana ia bakal di jual pada harga RM13999. Reka bentuk yang futuristik disamping spesifikasi yang tinggi menjanjikan keupayaan bermain game ditahap yang terbaik.

Peranti yang sangat berkuasa ini dengan reka bentuk yang unik pastinya dihadirkan dengan spesifikasi yang sangat menakjubkan. ROG Zephyrus S GX701 dihadirkan dengan pemproses Intel Corei7 generasi ke-8. Ia turut dipertingkatkan dengan 6 teras dan 12 threads yang mana ia sangat sesuai digunakan untuk kerja dan bermain game. Berikut adalah spesifikasi penuh peranti ini:

Jika dilihat daripada luaran, komputer riba ini pastinya sangat unik dan ringan bagi kelasnya. Dihadirkan dengan ketebalan 18.7mm dan berat 2.7kg serta skrin bersaiz 17 inci. Turut dihadirkan dengan kamera ROG Gladius II dan kamera ROG Fealess Eye GC21.

Jika dilihat dari segi rekaan papan kekuncinya, ia berada di bahagian bawah dan di tengah-tengah komputer riba tersebut disertakan dengan sistem penyejukkan yang memberikan kesejukan yang lebih efisen pada komputer riba ini.

Turut disertakan dengan butang roller yang mengawal kelantangan suara komputer riba ini. Jika anda menekan butang tersebut, ia akan mengaktifkan mod senyap.

Uniknya, TouchPad komputer riba ini terletak disebelah kanan papan kekunci. Mungkin bagi sesetengah orang agak kekok menggunakan touchPad ini khususnya pemain kidal. Namun setelah menggunakan beberapa ketika anda akan terbiasa menggunakannya. Anda juga boleh menghidupkan NumberPad pada TouchPad.

Menariknya mengenai peranti ini, ia disertakan dengan paparan yang menakjubkan skrin penuh 17.3 inci (1920 x 1080) dan saiz bingkai sebesar 6.9mm. Sungguhpun Zephyrus S GX701 ni bersaiz 15 inci tetapi ia dapat memasukkan saiz skrin 17.3 inci. Ia sekaligus memberikan pengalaman visual yang sangat menarik kepada pemain.

Dalam pada itu, ia turut disertakan dengan pensijilan warna Pantone yang mempunyai prestasi warna sRGB 100% dengan kadar refreh rate 144Hz dan respond time adalah 3ms. Jadi ketika anda bermain game seperti Dota 2 pastinya akan memberikan kelancaran tanpa gangguan.

Menerusi ciri ini, anda boleh memantau tahap prestasi komputer anda khususnya ketika bermain game. Menariknya, anda boleh melakukan tetapan Aura sync bagi papan kekunci anda.Pencahayaan pada papan kekunci ini boleh ditetapan kepada beberapa pilihan antaranya Static, Breathing, Strobbing, Color Cyle, Rainbow dan sebagainya. Kelajuan pergerakan warna pada papan kekunci ini juga boleh ditetapkan.

Ini merupakan keterujaan bermain game bermula. Ia pastinya menjanjikan kesan grafik yang sangat baik. Buat julung kali ia disertakan dengan Max-Q yang pastinya memberikan keseimbangan sempurna ketika bermain game yang besar. Jadi ketika bermain, segala perincian permainan tersebut dapat dilihat dengan sangat baik ketika bermain.

Pastinya peranti ini menepati peranannya sebagai peranti gaming. Sepanjang bermain menggunakakan peranti ini, tiada sebarang gangguan. Grafik dan sistem kawalan adalah sangat baik tanpa ada sebarang lag. Dengan paparan yang besar ini memberikan lebih keseronokkan.

Sistem bunyi bagi komputer riba adalah sangat baik. Kedudukan speaker yang berada di bahagian bersebelahan papan kekunci memberikan bunyi yang sangat menakjubkan. Ia adalah sangat penting khususnya ketika bermain game yang pastinya menambah keasyikan ketika bermain game.

Sistem penyejukkan peranti ini adalah sangat baik apabila ia dilengkapi dengan AAS cooling system disertakan dengan prestasi tinggi 12V Anti-dust cooling fan yang memberikan laluan udara untuk menyejukkan komputer riba ini ketika digunakan.

Ia turut disertakan dengan 5 set heat pipes dan 4 set heat sinks dengan vents untuk mengoptimumkan sistem penyejukkan.

Zephyrus S GX701 pastinya memberikan pelbagai kelainan kepada di sertakan dengan sokongan pengecasan DC dan Type-C. Jika anda sedang menggunakan komputer dan tidak menjumpai plag untuk mengecas jangan bimbang kerana anda boleh mengecas dengan power pack. Jadi anda tidak perlu membawa pengecas yang berat ketika di luar. Tetapi harus diingatkan bahawa pengecas PD ini akan memberikan proses pengecasan yang perlahan. Jadi tidak sesuai jika anda ingin bermain game dengan prestasi yang tinggi.

Dalam pada itu, kami telah menjalankan proses pengecasan ke atas peranti ini. Kami mula mengecas peranti ini ketika ia berada pada 6% iaitu pada jam 10.46 pagi. Ia selesai dicas pada 100% iaitu pada jam 1.23 petang. Pengecasan ini mengambil masa hanya selama 2 jam 37 minit.

Pastinya ketika bermain game secara atas talian (online) akan menganggu sekiranya terdapat masalah capaian internet. Dengan Rangeboost, ini dapat diatasi. Ia mengabungkan 4 antena yang trerletak di bahagian belakang dan hadapan komputer riba ini yang mana algoritma yang unik ini akan mengimbas persekitaran dan memilih pasaran antena bagi melindungi kawasan ‘deadspot’ yang secara langsung memberi liputan yang lebih baik.

Kami telah menjalankan ujian ke atas komputer riba menggunakan UserBenchmark dan CrystalDiskMark. Dari hasil ujian ini memperlihatkan bahawa ia berada prestasi yang terbaik.

Secara keseluruhannya, ASUS ROG Zephyrus S GX701 pastinya sebuah komputer riba gaming yang sesuai buat kaki game. Dengan reka bentuk yang unik dan sistem penyejukkan yang terbaik. Lebih penting lagi grafik yang ditampil serta prestasi ketika bermain game menjanjikan kepuasan. Bateri yang besar memudahkan anda untuk bermain game dengan lebih lama. Berbaloi untuk dimiliki!!!


[Promosi]: vivo S1 Serendah RM1 Dengan Maxis! Tunggu Apa Lagi? Dapatkan Segera!

Orang ramai kini boleh memiliki vivo S1 untuk hanya RM1 apabila berdaftar dengan Maxis OnePlan 158! Lebih menarik, pelanggan juga dapat menikmati data sehingga 50GB beserta panggilan suara dan sms tanpa had dengan hanya RM158/bulan. Bagi yang berminat, promosi bermula sekarang! Maklumat lanjut layari vivo dan Maxis.


Revbits® Dinobatkan Sebagai Pemenang Anugerah Keselamatan Maklumat yang Menjadi Rebutan semasa Persidangan RSA 2021

Penyedia Penyelesaian Keselamatan Siber, RevBits Memenangi Pelbagai Anugerah Dalam Anugerah Keselamatan Maklumat Global Tahunan yang ke–9 di #RSAC 2021

MINEOLA, New York, 17 Mei 2021 /PRNewswire/ — RevBits dengan bangganya mengumumkan bahawa ia telah memenangi anugerah-anugerah berikut daripada Cyber Defence Magazine (CDM), majalah keselamatan maklumat elektronik yang terkemuka dalam industri:

“Ia amat memuaskan hati apabila melihat kami diiktiraf atas inovasi yang kami bawa dalam persekitaran yang sangat kompetitif,” kata David Schiffer, Ketua Pegawai Eksekutif. “Hampir semua produk yang kami tawarkan telah memenangi anugerah dalam kategorinya, hasil daripada bakat besar Pengasas Bersama merangkap Ketua Pegawai Operasi kami, Mucteba Celik. Dengan pengalaman lebih dua dekad dalam keselamatan siber dan mempunyai pelbagai paten AS yang telah didaftarkan, beliau merupakan jurubina kepada semua yang kami cipta. Dengan peningkatan insiden keselamatan siber yang berterusan, kami akan meneruskan usaha kami untuk membawa lebih banyak inovasi dan seterusnya meningkatkan keberkesanan perisian keselamatan siber untuk melindungi pelanggan kami dengan lebih baik.”

“Kami teruja menerima anugerah keselamatan siber yang berprestij dan menjadi rebutan ini daripada Cyber Defense Magazine.  Kami tahu persaingan pasti sengit dan dengan hakim-hakim terbaik yang menerajui pakar keselamatan maklumat di seluruh dunia, kami tidak dapat menyatakan betapa gembiranya kami,” kata Mucteba Celik, Ketua Pegawai Teknologi RevBits. “Kami amat berbesar hati kerana sebagai pemenang, kami termasuk dalam kalangan syarikat keselamatan siber yang paling popular.”

Tentang RevBitsDitubuhkan pada tahun 2018, RevBits ialah syarikat keselamatan siber komprehensif yang berdedikasi untuk memberikan perlindungan dan perkhidmatan yang unggul kepada pelanggannya. Dengan menawarkan empat alat keselamatan yang canggih dan terdiri daripada dua belas modul berbeza, RevBits memberikan perlindungan kepada syarikat yang menghadapi ancaman siber paling canggih. Pembangunan teknologi diteruskan di RevBits dengan penawaran platform bersepadu terkini untuk mengurus dan mengawal keempat-empat penyelesaian dalam satu papan pemuka daftar masuk tunggal – Platform Kecerdasan Siber RevBits. RevBits beribu pejabat di Mineola, New York serta mempunyai pejabat di Princeton, New Jersey, Boston, Massachusetts, London, England dan Antwerp, Belgium. Untuk maklumat lanjut tentang RevBits, sila layari www.revbits.com/aboutrevbits.

Tentang Anugerah Keselamatan Maklumat CDM Ini merupakan tahun kesembilan bagi Cyber Defense Magazine mengiktiraf inovator Keselamatan Maklumat global. Syarat-syarat permohonan kami terbuka kepada mana-mana syarikat permulaan, peringkat awal, peringkat terkini atau syarikat-syarikat awam dalam skop KESELAMATAN MAKLUMAT (INFOSEC) yang mempercayai bahawa mereka mempunyai cadangan nilai yang unik dan menarik untuk produk atau perkhidmatan mereka. Ketahui lebih lanjut di www.cyberdefenseawards.com

Tentang Penghakiman Para hakim terdiri daripada profesional keselamatan yang diperakui oleh CISSP, FMDHS, CEH, yang memilih berdasarkan kajian bebas terhadap bahan yang dihantar syarikat pada laman web bagi setiap penghantaran, termasuk tetapi tidak terhad kepada lembaran data, kertas putih, risalah produk dan pemboleh ubah pasaran yang lain. CDM mempunyai falsafah yang fleksibel untuk mencari lebih banyak syarikat yang inovatif dengan teknologi baharu dan unik berbanding syarikat yang mempunyai paling ramai pelanggan atau wang di bank. CDM sering bertanya, “Apa seterusnya?” yang mendorong kami mencari Penyelesaian Keselamatan Maklumat Generasi Seterusnya.

Untuk Maklumat Lanjut, Sila Hubungi:Neal HesterbergNaib Presiden Pembangunan PerniagaanRevBitsNeal.hesterberg@revbits.com


Jom Sertai Xiaomi Bunny Design Malaysia & Menangi Hadiah Menarik!!!!

Pemimpin teknologi global Xiaomi memanggil semua minda kreatif di Malaysia untuk bergabung dan menyumbang pada peraduan Xiaomi Bunny Design Malaysia seterusnya. Mi Fans dan rakyat Malaysia berpeluang dari sekarang hingga 4 Juli 2021 untuk menyerahkan reka bentuk kreatif mereka dan berpeluang diberi hadiah dengan produk Xiaomi eksklusif, menerima gelaran ‘Pereka Bunny Xiaomi Rasmi di Malaysia’ dan membuat reka bentuk mereka dihasilkan sebagai Bunny Xiaomi Malaysia seterusnya.

Xiaomi Bunny telah memainkan peranan penting untuk jenama Xiaomi sejak diciptakan dan telah menjadi simbol bagi Komuniti Mi dan peminat. Rupa dan reka bentuknya yang unik telah memikat hati serta menjadi bahagian penting dalam identiti dan budaya jenama. Xiaomi kini ingin merancang Xiaomi Bunny yang akan mewakili Mi Fans Malaysia.

Mi Fans dan rakyat Malaysia dapat mengambil bahagian dalam peraduan Xiaomi Bunny Design dengan menyerahkan reka bentuk mereka ke Komuniti Mi.

Semua penyertaan akan dipilih oleh Mi Fans di laman web Komuniti Mi, 3 reka bentuk paling popular akan disenarai pendek untuk memasuki pusingan akhir. Panel hakim dari Xiaomi Global HQ dan Xiaomi Malaysia kemudian akan memilih reka bentuk terbaik yang mewakili Xiaomi dan Komuniti Mi di Malaysia. Berdasarkan reka bentuk Xiaomi Bunny yang berjaya, Mi Fans juga berpeluang membuat pelekat dan meme.

Bagi mendapatkan maklumat lanjut, layari laman sesawang https://c.mi.com/thread-3743090-1-1.html


Liga DotA 2 Terbesar Di Malaysia Menawarkan Hadiah Bernilai RM550,000

Malaysia Esports League (MESL) telah rasmi dilancarkan hari ini dengan hadiah bernilai RM500,000. MESL merupakan liga eSukan DotA 2 yang terbesar di Malaysia dan akan dijayakan dengan sokongan dari U Mobile dan Logitech G sebagai penaja, bersama eGG Network serta Twitch.tv sebagai rakan media penyiaran.

Bakal bermula pada 2 September 2017, dengan kelayakan akan diadakan di seluruh Malaysia termasuk Sabah dan Sarawak. 16 pasukan terbaik dalam pusingan kelayakan akan bersaing di dalam peringkat kumpulan selama 3 bulan. 8 pasukan teratas dari peringkat kumpulan akan bersaing di peringkat akhir untuk merebut hadiah wang tunai bernilai RM500,000. Lebih istimewa, U Mobile turut menyediakan wang tunai tambahan sebanyak RM50,000 sekiranya pemenang utama seorang pengguna aktif U Mobile.

Semua pertandingan akan disiarkan secara langsung menerusi eGG Network dan juga Twitch.tv. Siaran eGG Network boleh ditonton secara percuma menerusi aplikasi Astro GO, dan pengguna U Mobile tidak perlu risaukan kuota kerana Video-Onz turut menyediakan data khas untuk Astro GO.

Tidak dilupakan kepada pelangan U Mobile, anda juga berpeluang untuk mendapatkan aksesori gaming bernilai RM 50 apabila menyertai pertandingan For The Win.

Kepada pemain DotA 2, ini masanya untuk anda menujukkan bakat dan kemahiran yang ada, mungkin rezeki memihak kepada anda untuk ke peringkat antarabangsa. Sebarang maklumat lanjut mengenai pertandingan ini boleh melayari laman web Malaysia Esports League.


Jom Memberi Kepada Komuniti Menerusi Kempen vivo Care Bermula!!!

vivo Malaysia meneruskan misi memberikan kecerian kepada komuniti menerusi kempen vivo Care yang bermula dari 7 Disember 2020 hingga 6 Januari 2021!!

Sepanjang tempoh kempen ini, RM10 dari setiap jualan telefon pintar di vivo e-store  akan didermakan kepada badan amal yang akan ditentukan selepas tamat tempoh kempen ini.

Bagi mendapatkan maklumat lanjut, anda boleh melayari laman vivo Malaysia’s official Facebook page atau official website.


ASUS ZenFone Max (M2) Bakal Tiba Di Malaysia Tidak Lama Lagi

Bulan lalu, ASUS Malaysia telah membawa masuk ASUS ZenFone Max Pro (M2) ke pasaran tempatan pada tanda harga mampu milik iaitu RM859. Kehadirannya berjaya menarik perhatian dan diterima baik oleh orang ramai.

Namun, kejutan tidak terhenti di situ apabila ASUS sekali lagi membawa khabar gembira dengan mengumumkan bakal membawa masuk sebuah lagi telefon pintar terbaharu mereka iaitu – ASUS ZenFone Max (M2) ke pasaran tempatan tidak lama lagi!

ASUS Zenfone Max M2 membawakan paparan berukuran 6.3 inci HD+. Melengkapinya, cip pemproses Snapdragon 632 dan dibantu oleh memori sehingga 4GB RAM bersama storan dalaman sehingga 64GB ROM. Dwi-kamera utama adalah 13MP + 2MP dan kamera hadapan pula 8MP. Selain itu, ia juga dilengkapi bateri 4000mAh (melalui mikro-USB).

Setakat ini, tiada sebarang maklumat mengenai harga rasmi untuk pasaran tempatan tetapi ASUS dijangka berkongsi mengenainya pada 11 Januari depan. Sama-sama kita tunggu dan kekal bersama eRing untuk ketahui lebih info terkini. Adios!


HUAWEI Band 4e Bakal Tersedia Secara Atas Talian Pada 19 Februari Pada Harga RM119 Sahaja!!!

Bagi mereka yang ingin memeiliki jam tangan HUAWEI Band 4e (Active), anda jangan risau kerana mulai 19 Februari ini, anda boleh memiliki peranti ini pada harga RM119 menerusi paltform atas talian.

Anda boleh membeli produk ini di HUAWEI Store dan Lazada. Menariknya, pelanggan yang bertuah pada hari pelancaran, boleh membeli peranti ini pada harga hanya RM69 sahaja!!!

HUAWEI Band 4e ini hadir dalam 2 varian warna iaitu Graphite Black dan Mineral Red.

The all-new HUAWEI Band 4e (Active) comes in two colours: Graphite Black and Mineral Red.

Bagi mendapatkan maklumat lanjut, layari laman sesawang www.facebook.com/HUAWEIMobileMY..


[Tutorial] Bosan Dengan Antaramuka iOS Anda?! Lakukan Pengubahsuaian Ringkas Mengikut Citarasa Sendiri…

Sekiranya anda sudah biasa menggunakan peranti Android sebelum ini atau sudah lama menggunakan peranti iOS untuk tempoh masa yang agak lama, pastinya timbul rasa bosan dengan penampilan homescreen yang sama sahaja bukan?! Malah, paparan imej latar belakang pada paparan homescreen juga tidak boleh dilihat dengan jelas kerana susunan ikon aplikasi yang statik akan menutup hampir keseluruhan paparan skrin peranti iOS anda.

Jadi sekiranya anda inginkan sedikit kelainan pada antaramuka homescreen peranti iOS tersebut, kami akan kongsi dengan anda cara untuk membolehkan ikon aplikasi tersebut disusun mengikut citarasa masing-masing. Ini secara tidak langsung membolehkan imej latar yang digunakan pada paparan homescreen dapat dilihat dengan lebih baik. Selain itu, penampilan ikon iOS anda juga boleh ditukar ke gaya yang berbeza melalui pemasangan pelbagai tema menarik untuk dicuba. Apa yang lebih menariknya, tutorial yang akan dikongsikan ini tidak memerlukan proses Jailbreak…


Tiga Kali Ganda Keseronokan Dengan Xpax Triple Quota!

Xpax telah menawarkan TIGA KALI GANDA kuota Internet pada harga yang sama! Menarik bukan? Ganjaran hebat ini boleh dinikmati oleh semua pelanggan Xpax, tetapi hanya untuk masa terhad sahaja!

Mulai hari ini (14 Februari) sehingga 30 April 2018, pengguna boleh menikmati kuota Internet tiga kali ganda dengan melanggan mana-mana pelan Internet mingguan ataupun bulanan. Bukan itu sahaja, anda juga boleh menikmati ganjaran ini apabila membeli Xpax Tambahan (add-ons) termasuk Facebook Walla, Instagram Walla, Video Walla dan Internet tengah malam.

Bagi memberi keseronokan yang berpanjangan kepada pengguna Xpax, anda boleh menikmati pelan Internet harian pada harga RM3 (2GB) dan RM5 (4GB). Pengguna boleh melanggan pelan Internet Xpax melalui aplikasi Xpax atau dial *118*2#. Untuk maklumat lanjut, sila layari laman rasmi Xpax.


Satu lagi aplikasi yang ditawarkan dalam kategori Kewangan adalah BP – Budget Planner & Savings Calculator untuk dimuat turun secara percuma oleh pengguna iOS. Menariknya aplikasi ini, selain boleh menyimpan pelbagai perbelanjaan yang diperlukan pada setiap bulanan, pengguna juga boleh menetapkan berapa jumlah wang yang perlu untuk berbelanja pada bulan tersebut. Untuk kemudahan anda mengatur perbelanjaan, ianya telah diasingkan kepada kategori iaitu pinjaman, rumah, kereta, pengangkutan dan pelbagai lagi.

Bukan itu sahaja, hadir dengan paparan antaramuka yang simple dan mudah difahami, BP – Budget Planner & Savings Calculator turut dilengkapi dengan kata laluan bagi menjaga privasi anda.


MWC 2018 : Lenovo Melancarkan Komputer Riba Dari Siri ‘Chromebook’ – Khas Untuk Pendidikan

Selain dua komputer riba dari siri ‘Yoga’, Lenovo turut melancarkan komputer riba dari siri ‘Chromebook’ khas untuk pendidikan. Komputer riba yang diperkenalkan terdiri model 500e Chromebook, 300e Chromebook dan juga 100e Chromebook.

Lenovo 500e Chromebook dilengkapi dengan paparan 11.6 inci boleh sentuh dan dilipat 360 darjah dalam empat mod berbeza. Menggunakan RAM 4GB LPDDR4 dengan ROM 32GB, ia disokong CPU Intel Celeron N3450U 1.10GHz, hadir dengan Intel Dual Band Wireless AC + Bluetooth 4.2 menjadikan sambungan Internet yang laju dan lancar.

Tersedia dengan dua port USB 3.0, dua port USB 2.0, audio jack combo serta pembaca kad microSD, ketahanan bateri pula mencapai 10 jam penggunaan tanpa henti dengan sekali pengecasan. Lebih menarik, komputer riba ini juga dilengkapi kamera utama 5 MP serta kamera depan 720p HD bersama sebuah pen.

Selain itu, model Lenovo 300e Chromebook pula ditambahbaik dari segi ketahanan gred tentera MIL-STD 810G, ia mampu menahan hentakan sekiranya terjatuh dari ketinggian 29.5 kaki (75cm). Malah tampil dengan kalis air pada jumlah 330 mililiter sekiranya tertumpah pada bahagian papan kekunci.

Menawarkan pemprose MediaTek MTK 8173C dengan 4GB RAM dan 32GB ROM, 300e Chromebook dilengkapi dua unit Mimo 802.11ac menjadikan sambungan Internet sangat pantas. Paparan skrin 11.6 inci yang boleh dilipat sehingga 180 darjah memudahkan para pelajar berkongsi maklumat bersama rakan-rakan.

Sebuah lagi komputer riba yang diperkenalkan adalah Lenovo 100e Chromebook yang hadir dengan teknologi anti silau bagi mengurangkan ketengangan mata dan membolehkan pelajar melihat dengan lebih lama. Kini tiada sebab untuk tidak menyiapkan kerja sekolah kerana komputer riba ini mampu bertahan sehingga 10 jam dengan sekali isian.

Dikuasakan oleh Intel Celeron N3350, ia dilengkapi RAM 4GB LPDDR4 dan storan sebesar 32GB mampu membuat pelbagai aktiviti dalam satu-satu masa. Terdapat juga dua port USB Type-C dan dua port jenis USB 3.0 yang memudahkan pengguna memindahkan data dengan pantas.

Kesemua komputer riba yang diperkenalkan ini menyokong aplikasi G Suite yang membolehkan pelajar dan guru berkongsi dokumen serta Google Classroom bagi tujuan pembelajaran.


Xiaomi Perkenal Mi Mix Alpha – Hadir Dengan Skrin Menyeluruh & Kamera 108MP!!!

Bukan itu sahaja, Xiaomi turut memperkenalkan 1 lagi peranti unik terbaharunya yang dikenali sebagai Xiaomi Mi Mix Alpha.

Uniknya peranti ini tampil dengan skrin yang meliputi hampir keseluruhan peranti ini yang dikenali sebagai Surround Display. Ia hadir dengan nisbah skrin ke kerangka iaitu 180.6 darjah. Bahagian sisi peranti ini pula dihadirkan dengan sokongan Haptic touch dan rekaan band RF.

Peranti ini dikuasakan oleh cip pemproses Snapdragon 855+ dan dipadankan dengan RAM sebesar 12GB dan storan sebesar 512GB.

Peranti ini dihadirkan dengan 108MP + 20MP + 12MP bagi kamera utama. Peranti ini tidak dihadirkan dengan kamera hadapan. Disebabkan bahagian belakang turut dihadirkan dengan skrin, maka swafoto boleh dilakukan menerusi kamera belakang.

Peranti ini bakal dihadirkan dengan kapasiti bateri sebesar 4050mAh dan Pengecasan Pantas 40W.

Peranti ini dijangka bakal dijual pada harga RMB19999 (kira-kira 11770).

Dalam pada itu, Xiaomi turut memperkenalkan Mi TV Pro. Hadir dengan3 varian saiz skrin iaitu 48 inci. 55 inci dan 65 inci. nisbah skrin ke kerangka adalah 97%. Turut dihadirkan dengan RAM sebesar 2GB dan storan sebesar 32GB. Audio pula hadir dengan Dolby Audio dan DTS.


Pelanggan U Mobile Bakal Menikmati Telco-Ansurans Pertama Di Malaysia Secara Percuma Selama 2 Bulan

Bagi meraikan pelancaran telco-ansurans yang pertama di Malaysia, U Mobile bakal menawarkan pelanggan prabayar dan pascabayar terpilih dengan langganan GOLIFE 5 percuma selama 2 bulan.

GOLIFE merupakan produk insurans U Mobile yang pertama, pelanggannya boleh memohon, melanggan dan menguruskan insurans hayat mereka sepenuhnya melalui peranti pintar.

Selain GOLIFE 5, pelanggan juga boleh memilih GOLIFE 10 yang menawarkan perlindungan sehingga RM76,000 pada premium RM10 sahaja setiap bulan.

Bagi pelanggan yang dipilih untuk langganan insurans GOLIFE 5 secara percuma selama 2 bulan, mereka akan menerima satu pemberitahuan melalui Aplikasi MyUMobile.


Rekaan Apple Watch Edisi Product (RED) Tertiris – Bakal Hadir Pada Tahun 2020?

Penyakit yang membawa maut seperti AIDS pastinya ditakuti oleh ramai orang. Justeru, Apple telah menghasilkan 1 peranti versi Product (RED) yang mana ia bertujuan mengatasi permasalahan penyakit ini.

Justeru, jam tangan pintar Apple Watch Edisi Product (RED) turut bakal dilancarkan seawal tahun hadapan.

Walaubagaimanapun, rekaan Apple Watch Product (RED) telah tertiris. Apa yang membezakan peranti ini dengan versi terdahulu adalah jam tangan ini tampil dengan warna merah jambu. Tali jam ini juga dihadirkan dengan warna merah jampu dan kuning.


GOL Bersama Hisense Dari Sekarang Hingga 16 Mei 2021, Anda Berpeluang Memenangi Hadiah Menarik!! Serius Berbaloi!

Hari Raya tahun ini mungkin sedikit berbeza tetapi tinggal di rumah untuk menikmati percutian Raya boleh menyeronokkan! Sertailah ‘GOL Bersama Hisense’ sekarang hingga 16 Mei 2021 untuk menebus hadiah percuma, memenangi hadiah menarik serta pin tambah nilai Touch ‘N Go!

Ini mungkin masa yang tepat untuk mengganti peralatan rumah anda dengan yang baru untuk menyambut perayaan Raya. Pelanggan yang membeli peralatan rumah terpilih dari Hisense layak untuk menyertai aktiviti ‘GOL Bersama Hisense’ seperti di bawah:

Semua pemenang akan diumumkan pada 18 Ogos  menerusi Hisense Malaysia’s Facebook Page. Layari laman sesawang https://hisense-campaigns.com.my/uefa2020/  untuk mendapatkan maklumat lanjut. Nada juga boleh melayari laman sesawang Hisense Malaysia, Facebook, and YouTube.


Telefon Apa Yang Ambil Gambar Cantik Dekat Paris Fashion Week 2018 Ni?

Minggu lalu telah berlangsungnya pertunjukkan fesyen di Paris atau lebih dikenali sebagai Paris Fashion Week 2018. Seperti biasa, acara sebegini memperlihatkan ramai tetamu undangan hadir dengan pakaian-pakaian unik lebih-lebih lagi mereka yang meminati fesyen.

Apa yang menariknya, Huawei telah menghantar wakil mereka ke sana dalam masa sama telah mengambil beberapa keping gambar. Di bawah ini merupakan fesyen yang dipilih oleh wakil Huawei. Setiap gambar adalah perbandingan antara dua telefon pintar Huawei. Jika anda bijak untuk mengenal pasti, apa kata anda teka telefon apa yang digunakan di sebelah kiri dan kanan gambar.


Rekaan ROG Phone 3 Terdedah? Tampil Dengan Lebih Elegan!

Ada sesuatu yang menarik mengenai perantiROG Phone 3 ini apabila gambar yang dikatakan milik ROG Phone 3 kini terdedah.

Gambar-gambar ini telah didedahkan menerusi akaun EvLeaks.

Hadir dengan rekaan yang futuriskan dan tampil dengan 2 LED Flash di bahagian panel belakang. Menariknya, logo ROG hadir dengan warna warni.


Reviu Eksklusif: Honor 8 Pro, Pilihan Berbaloi Untuk Bajet Di Bawah RM2000!

Setelah menggunakan sendiri Honor 8 Pro, kami merasakan ia merupakan model smartphone yang sangat berbaloi untuk dimiliki oleh pengguna yang memiliki bajet di bawah RM2000. Ini kerana selain daripada rekaannya yang premium, Honor 8 Pro menawarkan spesifikasi yang dirasakan sangat baik seperti pemproses HiSilicon Kirin yang terkini, RAM serta kapasiti bateri yang besar, hadir dengan sokongan dwi lensa yang mengikuti trend masa kini dan banyak lagi. Jadi ingin mengetahui lebih lanjut tentang Honor 8 Pro, mari kita sama-sama lihat reviu yang disediakan…

Jika dilihat pada rekaan kotak pembungkusan Honor 8 Pro yang berwarna biru ini, ia kelihatan biasa sahaja penampilannya. Tetapi sebenarnya ia memiliki sedikit keistimewaan kerana kotak pembungkusan ini juga sebenarnya boleh diubah dan digunakan sebagai kotak VR.

Honor 8 Pro telah diperkenalkan dalam dua warna pilihan yang agak menarik iaitu biru dan juga hitam. Tidak seperti sesetengah peranti di pasaran yang tampil dengan panel depan berwarna hitam, Honor 8 Pro menawarkan keseluruhan kerangka yang tampil dengan warna yang sama dan ini secara tidak langsung berjaya menyerlahkan rekaannya yang premium.

Bezel atas skrin tampil dengan rekaan yang agak besar dan seperti biasa bahagian ini menempatkan lubang earpiece dengan rekaan yang ringkas dan pada sebelah kanan lubang tersebut turut menempatkan sebuah LED notifikasi.

Manakala sebelah kiri lubang earpiece itu pula telah disediakan dengan sensor Ambient Light dan juga lensa depan beresolusi 8 Megapiksel.

Sama saiz seperti bezel pada bahagian atas skrin, bahagian ini tampil lebih ringkas kerana tiada sebarang butang kawalan disediakan, memandangkan Honor 8 Pro hadir dengan butang kawalan pada paparan skrin. Apa yang boleh anda temui pada bahagian ini hanyalah logo ‘honor’ dengan kemasan berwarna krom.

Honor 8 Pro masih mengekalkan penggunaan dwi lensa 12 Megapiksel yang sama seperti model Honor 8 yang telah diperkenalkan pada tahun lepas.

Namun begitu, rekaan dan juga kedudukan dwi lensa ini telah diperbaharui dan apa yang menariknya adalah sokongan lensa yang rata walaupun memiliki kerangka yang sangat nipis iaitu kurang dari 7mm.

Kedudukan pengimbas cap jari Honor 8 Pro masih sama seperti Honor 8. Namun perbezaan ketara yang dapat dilihat adalah panel belakang kaca yang digunakan sebelum ini telah digantikan dengan panel belakang yang diperbuat daripada logam.

Apa yang pasti, sensor pengimbas cap jari Honor 8 Pro adalah sangat pantas dan anda boleh terus mengakses peranti dalam mod sleep.

Sisi kiri tersedia dengan satu slot kad jenis hibrid yang boleh diakses menggunakan pin yang tersedia di dalam pakej pembelian. Namun begitu slot yang diperbuat daripada plastik ini kelihatan seperti ianya mudah untuk patah.

Sisi kanannya pula dilengkapi dengan dua buah butang fizikal iaitu butang melaras volume dan juga butang kuasa.

Bahagian atas kerangka Honor 8 Pro didatangkan dengan sebuah lubang mikrofon dan juga satu port inframerah yang boleh digunakan sebagai alat kawalan jauh.

Manakala bahagian bawah kerangkanya pula kelihatan lebih sarat dengan adanya port 3.5mm audio jack, port USB Type-C dan juga lubang speaker.

Tidak keterlaluan untuk mengatakan bahawa Honor 8 Pro merupakan pilihan yang sangat berbaloi untuk anda miliki dengan bajet harga di bawah RM2000. Ini kerana ia menyokong spesifikasi yang berkuasa setanding dengan smartphone yang dijual pada harga sekitar RM3000 di pasaran tempatan.

Apa yang pasti, Honor 8 Pro menawarkan spesifikasi yang boleh dikatakan lebih baik jika dibandingkan dengan kebanyakan peranti yang dijual pada kategori harga yang sama.

Dengan harga di bawah RM2000, anda mampu menikmati paparan skrin berkualiti setanding dengan paparan skrin yang ditawarkan pada peranti premium yang kebiasaannya dijual pada harga yang jauh lebih mahal.

Honor 8 Pro menyokong paparan skrin berukuran 5.7 inci dengan resolusi yang sangat tinggi iaitu 1440 x 2560 piksel atau bersamaan dengan 515 piksel per inci. Sekaligus menjanjikan paparan yang sangat terang dan jelas sekali.

Sudah menjadi satu trend pada masa kini untuk memperkenalkan peranti dengan sokongan memori dalaman minimum 32GB sehinggalah sebesar 256GB. Tetapi apa yang membezakan antara peranti-peranti ini adalah jenis memori dalaman yang disokong, dan apa yang pasti Honor 8 Pro sememangnya tidak mengecewakan kerana ia hadir dengan memori jenis UFS 2.1 yang sangat pantas. Secara tidak langsung ia menjanjikan masa pengoperasian dan juga pemindahan data yang lebih pantas.

Honor buat pertama kalinya telah memperkenalkan kapasiti RAM paling besar pernah disokong oleh smartphone keluarannya. Kemunculan Honor 8 Pro dengan kapasiti RAM sebesar 6GB LPDDR4 ini menjanjikan pengalaman multi-tasking yang sangat lancar.

Apa yang pasti, sokongan RAM pada Honor 8 Pro boleh dianggap antara yang terbesar boleh didapati di pasaran selain daripada OnePlus 5 yang menyokong RAM sebesar 8GB.

Sama ada anda sedar atau tidak, kebanyakan smartphone flagship yang terdapat di pasaran kebiasaannya tampil dengan sokongan bateri berkapasiti sekitar 3000mAh. Tetapi dengan Honor 8 Pro, ia menampilkan kapasiti bateri yang agak besar iaitu sebesar 4000mAh.

Malah ia juga turut dilengkapi dengan teknologi pengecasan pantas Huawei Quick Charge dengan sokongan output 5V2A dan 9V2A.

Jika dilihat di pasaran bagi kategori smartphone yang dijual pada harga di bawah RM2000, tidak banyak peranti yang hadir dengan sokongan rakaman video berkualiti 4K. Tidak cukup dengan itu, ia juga berupaya merekod audio berkualiti stereo yang sudah tentunya mampu memberikan hasil rakaman video yang lebih baik secara keseluruhannya.

Jika anda merasakan rakaman video 4K akan menggunakan ruang storan yang besar, ia juga turut hadir dengan rakaman video berkualiti 1080p stereo pada 60fps.

Honor 8 Pro yang menyokong paparan berkualiti 2K ini sememangnya sangat sesuai dalam memastikan pengalaman terbaik untuk teknologi VR. Malah Honor juga turut menyediakan aksesori kadbod VR di dalam pakej pembelian dan juga aplikasi pra-pasang Jaunt yang menawarkan kandungan VR yang eksklusif.

Ini bermakna anda berupaya menikmati video 360° yang mana terasa seperti anda berada di dalam video itu sendiri.

Untuk ruangan ujian ini, kami akan membandingkan Honor 8 Pro dengan beberapa buah model smartphone yang ada terjual di pasaran tempatan iaitu HTC U Play, Samsung Galaxy A7 (2017), Sony Xperia XA1 Ultra dan juga Meizu Pro 6 Plus.

Kami telah memilih 4 model ini sebagai pesaing untuk Honor 8 Pro berdasarkan kepada dua kriteria utama iaitu harga jualan di bawah RM2000 atau lebih tepat antara RM1899 hingga RM1999, dan juga merupakan model yang diperkenalkan pada tahun 2017.

Berdasarkan kepada ujian prestasi benchmark yang telah dijalankan ini, jelas dapat dilihat bahawa Honor 8 Pro menawarkan prestasi yang sangat berkuasa dan jauh meninggalkan pesaingnya yang lain.

Jadi sekiranya anda sangat mementingkan aspek prestasi untuk tujuan multi-tasking ataupun memainkan permainan dengan grafik tinggi, tidak dapat disangkal lagi bahawa Honor 8 Pro merupakan pilihan yang sangat berbaloi untuk dimiliki.

Dari segi kualiti paparan pula, Honor 8 Pro bukanlah yang terbaik dari segi tahap keterangan, kontras dan juga suhu warnanya. Tetapi itu tidak bermakna ianya tidak bagus atau berkualiti kerana ia tidak begitu jauh berbeza kualitinya jika dibandingkan dengan pesaingnya yang lain.

Malah sokongan paparan 2K atau QHD dengan resolusi mencecah sehingga 1440 x 2560 piksel ini, imej yang dipaparkan kelihatan sangat jelas dan terang sekali.

Tidak dapat dinafikan lagi bahawa aspek penggambaran Honor 8 Pro sememangnya sukar untuk ditandingi kerana ia bukan sahaja sangat pantas dan dalam masa yang sama mampu menghasilkan hasil gambar yang berkualiti.

Malah sokongan dwi lensa beresolusi 12 Megapiksel yang masing-masing menyokong lensa RGB dan Monokrom ini merupakan keunikan dan juga keistimewaan utama Honor 8 Pro berbanding pesaingnya dalam kelas harga yang sama.

Untuk pengetahuan anda, kesemua model yang diperbandingkan ini menyokong speaker berkualiti mono melalui satu speaker sahaja. Berdasarkan kepada keputusan yang diperolehi, Honor 8 Pro menawarkan kelantangan bunyi yang terbaik terutamanya apabila muzik dimainkan dan ini sememangnya sangat sesuai untuk anda yang mementingkan aspek bunyi speaker yang kuat untuk mendengar lagu, atau menonton video.

Walaupun Honor 8 Pro menyokong kapasiti bateri paling besar berbanding pesaingnya yang lain, ketahanan baterinya boleh dikatakan agak mengecewakan kerana ketahanan baterinya adalah lebih rendah terutamanya jika dibandingkan dengan Sony Xperia XA1 Ultra yang hanya menyokong kapasiti bateri 1300mAh lebih rendah darinya. Pada pendapat kami ia mungkin disebabkan oleh paparan skrin berkualiti 2K yang disokong oleh Honor 8 Pro.

Sungguhpun begitu, kepantasan mengecas bateri berkapasiti 4000mAh pada Honor 8 Pro ternyata sangat pantas jika dibandingkan dengan masa yang diambil oleh pesaingnya yang lain.


Pasaran Malaysia Catat Jualan 1,000 Unit OPPO F1 Pada Setiap Hari

OPPO F1 yang baru sahaja dilancarkan di pasaran tempatan telah memperlihatkan sambutan yang sangat positif apabila sebanyak 1,000 unit model tersebut telah berjaya dijual pada setiap hari. OPPO yang telah mengehadkan penjualan 1,000 unit OPPO F1 secara offline pada setiap hari selama sembilan hari melalui pengedar yang sah di seluruh negara ini membuktikan keberhasilan strategi pemasaran jenama tersebut sebagaimana yang pernah dikecapi melalui siri R7 sebelum ini.

Kejayaan rekod jualan model F1 yang menggunakan slogan “Selfie Expert” ini juga sebenarnya telah berjaya dicapai melalui sokongan perlantikan Duta Selfie F1 iaitu Nora Danish dan juga Ayda Jebat, serta tajaan rancangan realiti TV Maharaja Lawak Mega 2016 di Astro. Populariti selebriti dan juga rancangan realiti TV tersebut sedikit sebanyak telah berjaya membantu menarik perhatian pengguna yang gemarkan aktiviti selfie.